Парламентдаги мухбирларимиз хабар қилади — Мукаммал Қонунлар — тараққиёт омили\n2010 йил 11 май\nПарламентдаги мухбирларимиз хабар қилади\nМукаммал Қонунлар — тараққиёт омили\nМамлакатимизнинг ижтимоий-иқтисодий ва сиёсий ҳаётида муҳим воқеа бўлган Олий Мажлис Сенатининг иккинчи ялпи мажлиси ўз ишини якунлади. Икки кун давом этган мазкур анжуманда ислоҳотларни чуқурлаштириш ҳамда Ватанимиз тараққиёти ва элимиз фаровонлигига хизмат қиладиган йигирмадан ортиқ масала муҳокама қилинди. Мухбирларимиз сенаторларнинг ушбу масалалар ҳақидаги фикрлари билан қизиқди.\n— Маълумки, мамлакатимиз жаҳон молиявий-иқтисодий инқирозига қарамай, барча жабҳаларда барқарор ўсиш ва юксалишларга эришиб келмоқда, — дейди сенатор Мамазоир Хўжамбердиев. — Бу борада, албатта, Юртбошимиз томонидан узоқни ўйлаб амалга оширилаётган оқилона сиёсат ва кенг кўламли ислоҳотлар муҳим аҳамият касб этмоқда. Ялпи мажлисда муҳокама қилинган 24 та масаланинг ҳар бири шу мақсадларга хизмат қилиши билан аҳамиятлидир. Мана, мисол учун, ижтимоий ҳимоя, тиббиёт, суд-ҳуқуқ ҳамда халқаро муносабатларга доир бир қатор янги қонун ҳужжатлари ва бошқа долзарб масалалар муҳокама этилдики, буларнинг барчаси мамлакат иқтисодиётини юксалтириш ҳамда элимизнинг фаровонлигини оширишга хизмат қилади. Табиийки, мазкур ҳужжатларни ҳаётга татбиқ этиш ва олдимизда турган бошқа устувор вазифаларни бажаришимизда Олий Мажлис Сенатининг 2010 ва ундан кейинги йилларга мўлжалланган чора-тадбирларни амалга ошириш бўйича Ҳаракат дастури қўл келади.\n— Ялпи мажлис истиқболдаги фаолиятимизни белгилаб берди, — дейди сенатор Холбой Ибраимов. — Унда Президентимизнинг Олий Мажлис Сенатининг биринчи ялпи мажлиси ҳамда парламент палаталарининг 2010 йил 27 январдаги қўшма мажлисидаги маърузаларида кўрсатиб ўтилган устувор вазифалар асосида ишлаб чиқилган Сенатнинг Ҳаракат дастурини маъқулладик.\nОлти бўлимдан иборат ушбу дастурда Юртбошимиз маърузасида қайд этилган камчилик ва муаммоларни бартараф қилиш, Конституция ва қонунларимизда белгилаб қўйилган мутлақ ваколатларимизни изчил рўёбга чиқаришга алоҳида урғу берилмоқда.\nЖорий йилда мазкур режа бўйича “Телекоммуникациялар тўғрисида”, “Электрон ҳужжат айланиши тўғрисида”, “Фуқаролар соғлиғини сақлаш тўғрисида”, “Табиатни муҳофаза қилиш тўғрисида”, “Атмосфера ҳавосини муҳофаза қилиш тўғрисида”, “Сув ва сувдан фойдаланиш тўғрисида”ги қонунларнинг, соғлиқни сақлаш, экология соҳасидаги давлат дастурларининг ижро этилиши, жойлардаги энг муҳим ижтимоий-иқтисодий масалаларни ҳал қилиш ҳамда демократик янгиланишларни чуқурлаштиришда фуқаролик жамияти институтлари ролини кучайтириш мақсадида парламент эшитувлари амалга оширилади. Айни пайтда 2009 — 2012 йилларга мўлжалланган Инқирозга қарши чоралар дастурининг ижросини ўрганиш ҳамда ушбу масалани кейинги ялпи мажлисда муҳокама қилиш назарда тутилмоқда. Албатта, мазкур саъй-ҳаракатлар қонунларнинг самарали татбиқ этилишини кучайтиради ва пировардида Ватанимизни янада тараққий топтириш, халқимизнинг бахту саодатини таъминлашга хизмат қилади.\nСенатор Шоҳида Арипованинг таъкидлашича, мамлакатимизда табиатни муҳофаза қилиш, атроф-муҳит мусаффолигини сақлаш борасида салмоқли ишлар амалга ошириб келинмоқда. Табиатни муҳофаза қилиш давлат қўмитасининг 2009 йилдаги фаолияти ҳақидаги ҳисоботида бу ўз ифодасини топган. Ҳисобот даврида мазкур қўмита томонидан юртимизда экологик ҳолатни соғломлаштириш, табиий ресурслардан оқилона фойдаланиш ҳамда хўжалик юритувчи субъектларни текшириш юзасидан муайян ишлар бажарилганлиги эътиборлидир.\nАйтиш лозимки, Ўзбекистон Республикаси Табиатни муҳофаза қилиш давлат қўмитаси ва унинг таркибий бўлинмалари ўз фаолиятини Тадбирлар дастури асосида изчил амалга ошириб келмоқда. Мазкур дастурга биноан, табиатни муҳофаза қилиш қонунчилигини бузганлик учун 18,3 мингга яқин мансабдор шахс ва фуқароларга маъмурий жавобгарлик белгиланган бўлиб, бу кўрсаткич 2008 йилдагига нисбатан 16,4 фоиздан камроқни ташкил этади. Айни чоғда, табиий муҳитга салбий таъсир кўрсатаётган объектлар фаолияти вақтинчалик тўхтатилиши эвазига атмосферани ифлослантирувчи моддаларнинг 86,7 тоннага камайишига эришилди. Шунга қарамай, соҳада ўз ечимини кутаётган масалалар мавжуд. Шундай экан, бу борадаги изланиш ва ҳамкорликни янада кучайтириш талаб этилади.\n— Икки кун давомида мамлакатимизда амалга оширилаётган ислоҳотлар самарасини яна бир бора таҳлилдан ўтказдик, — дейди сенатор Муҳаммадали Мусаев. — Гапнинг очиғи, жуда улкан миқёсдаги ишлар бажарилганки, буни қўлга киритган натижаларимиз ҳам тасдиқлаб турибди. Зеро, Ўзбекистон буюк давлат қуриш йўлидан дадил одимлаётган экан, ушбу натижалар билан қаноатланиб қолмаслигимиз аниқ. Ялпи мажлисда муҳокама этилган янги қонун ҳужжатлари ва бошқа долзарб масалалар бу борадаги ишларимизни янада ривожлантиришга хизмат қилади.\nҚисқача айтганда, Олий Мажлис Сенатининг иккинчи ялпи мажлиси самарали ўтди. Зотан, сенаторлар жамиятимизда кечаётган ислоҳотларни янада чуқурлаштиришга хизмат қиладиган масалаларни қизғин муҳокама қилишар экан, ушбу масалалар нафақат умумдавлат манфаатларига, балки ҳудудларнинг ижтимоий-иқтисодий ривожланишига ҳам ҳамоҳанг бўлишига эътибор қаратилди.


Ёшлар парламентининг биринчи мажлиси бўлиб ўтди - zarnews.uz\nЁшлар парламентининг биринчи мажлиси бўлиб ўтди\nБугун, 30 июль куни Ўзбекистон Республикаси Олий Мажлиси Сенати ҳузуридаги Ёшлар парламентининг видеоконференцалоқа тарзида биринчи мажлиси бўлиб ўтди. Унда ташкилий масалалар кўриб чиқилди.\nТаъкидланганидек, 2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Илм, маърифат ва рақамли иқтисодиётни ривожлантириш йили”да амалга оширишга оид Давлат дастурининг ижросини таъминлаш мақсадида Сенат ҳузурида Ёшлар парламенти ташкил этилди.\nҚорақалпоғистон Республикаси Жўқорғи Кенгеси, халқ депутатлари вилоятлар ва Тошкент шаҳар Кенгашлари, Сенатнинг Ёшлар, маданият ва спорт масалалари қўмитаси ҳамда Ёшлар иттифоқи тавсиясига асосан Сенат Кенгаши томонидан Ёшлар парламенти аъзолари тасдиқланди.\nТадбирда Олий Мажлис Сенати Ёшлар, маданият ва спорт масалалари қўмитаси раиси Бахтиёр Сайфуллаев Ёшлар парламенти аъзоларини самимий қутлаб, турли йўналишларда Ватанга садоқат билан ишлаётган, таълим олаётган, ташаббускор, юксак маънавиятли, мустақил фикрловчи, қатъий ҳаётий нуқтаи назарга, кенг дунёқараш ва чуқур билим ҳамда лидерлик салоҳиятига эга ўғил-қизлар ушбу тузилмадан жой олганини таъкидлади.\n– Елкангиздаги улкан масъулиятни чуқур ҳис қилиб, билдирилган юксак ишончни оқлашингизга, юртимиздаги миллионлаб ёшларнинг юқори палатадаги муносиб вакили бўлишингизга ишонамиз, – деди Сенатнинг Ёшлар, маданият ва спорт масалалари қўмитаси раиси Б.Сайфуллаев. - Мамлакатимизда сўнгги йилларда ёшлар нафақат эртанинг бунёдкори, балки бугуннинг ҳал қилувчи кучи сифатида ўзларини намоён қилишлари учун кенг имкониятлар яратилди. Ёшлар парламентининг комиссиялари Президентимиз томонидан илгари сурилган бешта муҳим ташаббус асосида йўналишларга ажратилган. Ишонамизки, Комиссиялар аъзолари ўзлари масъул бўлган йўналишда бешта муҳим ташаббуснинг чинакам халқ ҳаракатига айланишига ҳам муносиб ҳисса қўшадилар. Ёшлар парламенти ўғил-қизларимизнинг ўз фикрларини баралла айтиши учун юксак минбар бўлишига ишонч билдирииб, уларнинг ҳар бири ўз ҳудудидаги ёшларга тегишли муаммоларини ўрганиб, сабабларини аниқлаб, ечимлари юзасидан таклифлар ишлаб чиқади. Бу борада уларга куч-қувват тилайман.\nТадбирда кун тартибидаги масала – Ёшлар парламенти раиси лавозимига Моҳистара Муҳаммадюнусова номзоди кўриб чиқилди.\nМоҳистара Муҳаммадюнусова 1995 йил Андижон вилояти Марҳамат туманида таваллуд топган. У БМТнинг юксак минбарларида дадил чиқишлар қилган шижоатли ёшлардан бири, Тошкент давлат шарқшунослик институти, Тошкент шаҳридаги Вебстер (Webster) университетида таҳсил олган. Шу билан бирга, Ўзбекистон ёшлар иттифоқи Марказий Кенгаши инглиз тили бўйича тренер координатори, Ўзбекистон Республикаси Президенти ҳузуридаги Давлат бошқаруви академияси қошидаги Ёшлар муаммоларини ўрганиш ва истиқболли кадрларни тайёрлаш институти методик таъминот бўлими бош мутахассиси, ушбу институтнинг илмий бўлими бош илмий ходими, Республика “Қизлар овози” клуби бош координатори бўлиб фаолият юритган. Шунингдек, Стенфорд университетида ташкил этилган “Халқаро аёллар саломатлиги ва инсон ҳуқуқлари” курси тингловчиси ҳам ҳисобланади.\nМ.Муҳаммадюнусова Ёшлар парламенти раиси сифатида бир овоздан маъқулланди.\nМажлисда Ёшлар парламенти раиси ўринбосари – комиссия раисларини ва Ёшлар парламенти котибини сайлаш, Ёшлар парламенти Регламенти ҳамда иш режаси лойиҳаларини ишлаб чиқиш ва бошқа ташкилий масалалар кўриб чиқилди.


admin | 24-01-2017 | 6149\nЎзбекистон Республикаси Вазирлар Маҳкамасининг 2003 йил 31 январдаги «Транспорт воситаларини мажбурий техник кўрикдан ўтказиш тартиби тўғрисидаги низомни тасдиқлаш ҳақида»ги №54-сонли қарорига мувофиқ транспорт воситаларини мажбурий техник кўрикдан ўтказиш\n- Транспорт воситалари қуйидаги даврийликка мувофиқ техник кўрикдан ўтказилиши керак (5-банд):\nа) тижорат асосида йўловчилар ташиш учун фойдаланиладиган енгил автомобиллар, автобуслар, троллейбуслар, трамвайлар ва ўтириладиган жойлар сони 8 та ва ундан ортик бўлган (хайдовчининг ўрнидан ташқари), одамларни мунтазам ташиш учун жиҳозланган юк автомобиллари, йирик габаритли, оғир вазнли ва хавфли юкларни ташиш учун махсус транспорт воситалари ва уларга тиркамалар - бир йилда икки марта;\nб) ишлаб чиқарилганлигига беш йилдан кўп бўлмаган (ишлаб чиқарилган йили хам шу жумлага киради) транспорт воситалари (мазкур банднинг "а" кичик бандида кўрсатилган транспорт воситаларидан ташкари) - икки йилда бир марта;\nв) ишлаб чиқарилган йилини ҳисобга олган ҳолда ишлаб чиқарилганлигига беш йилдан ортик бўлган транспорт воситалари, шунингдек ишлаб чиқарилган вақти аниқланмаган транспорт воситалари (мазкур банднинг "а" кичик бандида кўрсатилган транспорт воситаларидан ташқари) - бир йилда бир марта;\nЙҲХ бошқармаси органларида рўйхатдан ўтказилган кундан бошлаб улардан фойдаланишнинг биринчи йили мобайнида транспорт воситалари техник кўрикдан ўтказилмайди, мазкур банднинг "а" кичик бандида кўрсатилганлардан ташкари.\n- Мазкур Низомнинг 5-банди "а" кичик бандида кўрсатилган транспорт воситаларининг техник кўриги:\n- Юридик шахсларга карашли бўлган транспорт воситаларининг техник кўриги 1 март - 30 июнда ўтказилади.\n- Жисмоний шахсларга карашли бўлган транспорт воситаларининг техник кўриги 1 январь - 31 августда ўтказилади.\nТранспорт воситаси техник кўрикка белгиланган муддатлардан олдин тақдим этилиши мумкин. Ушбу ҳолда транспорт воситасини техник кўрикка тақдим этиш муддатини ўзгартириш тўғрисидаги қарор транспорт воситаси эгаси - юридик ёки жисмоний шахснинг ёзма аризаси асосида ЙҲХ бошқармасининг тегишли ҳудудий бўлинмаси раҳбари томонидан қабул қилинади.\n- Транспорт воситалари техник кўрикдан ўтказилганлиги учун (мототранспорт, тиркамалар ва ярим тиркамалардан ташқари) энг кам ойлик иш хакининг ўндан бир қисми миқдорида йиғим ундирилади.\nБиринчи (олдинги) техник кўрикда носоз деб топилган транспорт воситалари такрорий техник кўрикдан ўтказилганлиги учун белгиланган микдорларда йиғим ундирилади.\nЮРИДИК ШАХСЛАРНИНГ ТРАНСПОРТ ВОСИТАЛАРИНИ\n- Техник кўрик транспорт воситалари рўйхатдан ўтказилган (вақтинча рўйхатдан ўтказилган) жойда:\nТашкилотларда техник кўрик бошлангунга кадар барча диагностика аппаратлари текширилиши ва иш холатига келтирилиши зарур.\n- Техник кўрикни ташкил этиш жадвал тузиш билан режалаштирилади, жадвалда техник кўрик ўтказиш жойи, санаси ва вақти, кўрикка қўйилаётган транспорт воситалари сони тўғрисидаги маълумотлар бўлиши керак.\nЖадвал юридик шахсларнинг буюртманомалари ва диагностика станцияларининг техник имкониятлари, об-ҳаво-иқлим, ишлаб чиқариш шароитлари ва бошқа шароитлар хисобга олган холда ЙҲХ бош бошқармаси ҳудудий органлари томонидан тузилади.\n- Юридик шахсга техник кўрик ўтказиладиган муддатлар тўғрисидаги билдиришнома юборилади, унга транспорт воситалари гуруҳлари техник кўрик далолатномаси бланклари илова қилинади. Техник кўрик далолатномалари бланкалари талаб этиладиган маълумотлар кўрсатилган холда (техник холат тўғрисидаги маълумотлардан ташқари) транспорт воситалари рўйхатига мувофиқ тўлдирилади. Транспорт воситалари гуруҳининг техник кўриги далолатномасида кўрсатилган транспорт воситалари тўғрисидаги маълумотлар ЙҲХ бош бошқармасининг тегишли органларида ҳисобга олиш маълумотлари билан таққосланади.\n- Бошқа юридик ёки жисмоний шахсларга ижарага берилган транспорт воситалари ижарага берувчида ёхуд улар вақтинчалик рўйхатдан ўтказилган жойдаги ЙҲХ бошқармаси органларида ижарага берувчи учун белгиланган муддатларда техник кўрикдан ўтади.\n- Техник кўрик бошланишидан камида ўн кун олдин юридик шахс ЙҲХ бошкармасининг худудий органига куйидаги хужжатларни такдим этади:\nмукаммал таъмирлашда, хизмат сафарида бўлган, ижарага берилган ёки сотишга кўйилган транспорт воситалари сонини тасдиқловчи маълумотлар.\n- Техник кўрик транспорт воситалари рўйхатдан ўтказиладиган (вақтинча рўйхатдан ўтказиладиган) жойдаги:\nЙҲХ бошқармасининг диагностика станцияларида;\nЙҲХ бошқармаси органлари томонидан белгиланган техник назорат постларида;\nтранспорт воситаларининг техник холатини текшириш учун зарур шарт-шароитларга эга бўлган жамоавий гараж ҳудудида, автомобиллар тўхташ жойларида ўтказилади.\n- Транспорт воситаларининг техник кўриги ўтказиладиган жой ЙҲХ бошқармаси органлари томонидан белгиланади.\n- Техник кўрикдан ўтказиш учун транспорт воситаси эгаси ёки унинг ваколатли шахси томонидан куйидаги хужжатлар кўрсатилади:\nпаспорт ёки шахсни тасдикловчи бошка хужжат (харбий хизматчилар - шахсий гувоҳнома ва турар жойидан маълумотнома; Ўзбекистон Республикаси Ташки ишлар вазирлигида аккредитация килинган хорижий ташкилотлар ходимлари - Ўзбекистон Республикаси Ташки ишлар вазирлигида ёки Адлия вазирлигида белгиланган тартибда аккредитация килинган тўғрисида белги қўйилган аккредитация карточкалари ва миллий паспортлари; бошқа хорижий фукаролар - ички ишлар органларида рўйхатдан ўтказилганлиги тўғрисида белги қўйилган миллий паспортлари ёки Ўзбекистон Республикасида яшаш рухсатномаси; фуқаролиги бўлмаган шахслар - Ўзбекистон Республикасида яшаш рухсатномаси);\nтехник кўрикдан ўтказишга берилган транспорт воситасига мувофиқ тоифадаги транспорт воситасини бошқариш хуқуқига эга бўлган хайдовчилик гувоҳномаси;\nҚуйидаги хужжатлар тақдим этилади:\nтехник кўрикдан ўтиш учун белгиланган йиғим суммаси тўланганлигини тасдиқловчи хужжат (тўлов топшириқномаси, квитанция);\nтехник кўрикдан ўтказиш шохобчасининг транспорт воситасининг техник холати тўғрисидаги маълумотномаси - шундай маълумотнома бўлганда.\n- Эгасининг йўқлиги ёки касаллиги оқибатида техник кўрикдан белгиланган муддатларда ўтказилмаган транспорт воситалари эгаси кайтиб келгандан ёки соғайгандан кейин 10 кун мобайнида техник кўрикдан ўтказилади.\nҚўшимча маълумотлар зарур бўлган тақдирда Вилоят ИИБ ЙҲХБнинг\n(0-362)22-5-60-05 рақамли телефонига қўнғироқ қилиш мумкин.\nМаст холда автомашина бошқариш оқибати !


САУДИЯ АРАБИСТОНИДА ХОНАНДА “ДЭБ” РАҚС ҲАРАКАТИНИ АМАЛГА ОШИРГАНИ УЧУН ҚАМОҚҚА ОЛИНДИ (ВИДЕО)\nТашкент +31° Thu 21:47\nУйдан туриб СТИР олиш ёки уни ўзгартириш имконияти яратилди\nДобавлено: 12.08.2017, 09:39\nСаудия Арабистонилик ёш хонанда Эт-Таиф шаҳрида фестивалда иштирок этаётганда хип-хоп ижрочиларига тегишли бўлган “дэб” рақс ҳаракатини амалга оширгани учун қамоққа олинди, деб хабар берди Tengrinews.kz нашри.\nАбдулла ал-Шаҳраний номли хонанданинг “дэб” рақс ҳаракатини амалга оширгани акс этган видео ижтимоий тармоқларга бир зумда тарқалди. Ҳамма гап шундаки, мазкур ҳолат Саудия Арабистонида Гиёҳвандликка қарши курашиш Бошқармаси томонидан “гиёҳвандликка ундовчи ҳаракат” деб тақиқланган.\nАслида эса мазкур ҳаракатнинг гиёҳвандликка ҳеч қандай алоқаси йўқ, уни хип-хоп ижрочилари қўллайди. Дунё аҳли бу ҳаракатни илк маротаба 2014 йилда Skippa Da Flippa номли рэпернинг клипида томоша қилган эди. Эндиликда ундан нафақат мусиқачилар, балки спортчилар ҳам фойдаланмоқда.\nАбдулла ал-Шаҳраний қамалишидан илгари ватандошларидан ўз Твиттер саҳифасида узр сўради. “Ҳурматли ҳукуматимиз ва томошабинлардан Эт-Таиф шаҳрида ўтказилган фестивалдаги тасодифий рақс ҳаракатим учун узр сўрайман”, деб ёзди хонанда.\nХонанда узр сўраса ҳам, қамоққа олингани Ижтимоий тармоқ фойдаланувчиларнинг қизғин баҳс-мунозараларга сабаб бўлди. Улар хонанда мазкур ҳаракатни тасодифан амалга оширгани, айби йўқлиги, кечирим сўраганлиги учун қамоқдан озод этиш мумкинлиги ҳақида ёзганига қарамай, аксарият саудияликлар эл назарида бўлган хонанда бундай хатога йўл қўйишга ҳаққи йўқлигини таъкидлади.\nO‘zLiDeP илгари сураётган “Веб-фриланс” фаолияти уюшмаган ёшлар ва уйда ўтирган хотин-қизларни иш билан таъминлайди\nСохта ва ёлғон хабар тарқатганлар жавобгарликка тортилади\n«Ўзимнинг мақолчи хотиним!»\nТошкентда шлагбаум ва ИИБ ходимини уриб, қочиб кетган ҳайдовчи қўлга олинди\nТошкент шаҳридаги хонадонлардан бирида илонни тутиб олишди\nБухоролик аёл эркак қиёфасида қўшниси билан нега учрашиб юрди? (видео)\nФутболчи ўлимидан сўнг сўнгги марта гол урди (Видео)


ИнтерФУТБОЛ :: Футбол мухлислари ўқимасин! Футболчиларимиз «доимий назоратда» бўлишга тайёрми?\nФутбол мухлислари ўқимасин! Футболчиларимиз «доимий назоратда» бўлишга тайёрми?\nАзиз футбол мухлислари! Ўқиманг эмас, ўқинг! Ахир қуйида келтирилган мулоҳазалар йиллар давомида қалбингизни кемириб келаётгани рост...\nҲеч кимга сир эмаски, ХХI аср технологиялар асри. Олимлар одамларнинг маиший турмуш тарзини янада яхшилаш мақсадида ҳар хил роботлар ишлаб чиқаришмоқда. Улар эса инсониятнинг катта ҳажмдаги қийин ишларини ўзлари бажариб, юқори даражада фойда келтирмоқда.\nТан олайлик, айни дамда Ўзбекистонда айрим давлатларда яратилган шароит ёки имкониятларнинг деярли ҳаммаси йўқ. Узоқ эмас, яқин Қатар ва Саудия Арабистони давлатларининг футбол бўйича миллий чемпионатларига разм соламиз. Уларда шундай техникалар борки, футболнинг ривожланишига катта ҳисса қўшиб келмоқда.\nКелинг, оддий мухлис сифатида сўраймиз...\nСиз Ўзбекистон миллий чемпионатида ўйнаётган футболчиларнинг жисмоний ҳолатидан хабардормисиз?\nУлар бир ўйинда ўртача қанча километр масофани югуриб ўтади? Нега марта аниқ ва ноаниқ ҳаракатлар билан тўп узатади?\nФутболчиларнинг максимал тезлиги қанча?\nЎйин давомида рақиб дарвозаси томон неча марта зарба берилади? Зарбаларнинг кучи қандай?\nХўш, сиз бу саволларга жавоб бера оласизми...\nКим бу борада бизга баралла овозда “МЕН” деб жавоб бераркин?\nКлуб матбуот хизмати вакилларини тўғри тушунамиз. Уларнинг кундалик вазифалари билан яхши танишман. Катта ҳажмдаги ишларни ўз бўйнига олишган. Аммо ўйин якунланганидан кейин жилла қурса “учрашув статистикаси” ҳам тақдим этишмайди.\nКўряпсизми? Ўзбекистонда шу жиҳат борасида бирор сайт аниқ маълумотларни тарқатмайди. Ҳатто Биринчи лига жамоаларининг матбуот котиблари баъзида Олий Лига жамоаларидаги ҳамкасбларидан яхшироқ ишлашмоқда.\nЕвропа Чемпионлар Лигаси ўйинларини кўрасиз. Бу натижаларнинг барчаси онлайн тарзда ҳисоблаб борилади ҳамда УЕФА расмий сайтида эълон қилинади. Телетрансляциялар давомида намойиш этиб борилади.\nАслида, бундай технологияни Ўзбекистонга жалб этиш қийинмас. Футболчиларнинг оёқ кийими (бутса) тагида махсус чип қўйиладиган жойи бор. У бутсанинг тагида, яъни ўртасида жойлашган бўлади.\nЧиплар орқали натижаларни биргина смартфон орқали кузатиб борса бўлади. Бутун бир жамоанинг натижаларини эса биргина компьютер дастури ҳисоблай олади. Бундай техникани олиб келиш учун миллиардер бўлиш шарт эмас.\nШак шубҳасиз бундай техника фақат фойда учун хизмат қилади. Унинг ижобий тарафларини келтириб ўтамиз.\n1. Аввало биз футболчиларнинг жисмоний ҳолати ҳақида катта маълумотларга эга бўламиз. Футболчиларнинг қандай кучга эга эканлиги билан ҳам яқинроқ танишамиз.\n2. Терма жамоа, клуб мураббийлари ҳам футболчиларнинг натижаси билан танишиб боради ва ким аслида қандай эканлигини билиб олади.\n3. Натижаси паст бўлган футболчилар халқ олдида ёмон кўриниб қолмаслик учун темп қўшади, фаол бўлади, кўпроқ югуради.\n4. Натижалар орқали ўз камчиликларини кўради ҳамда янада кўпроқ ўз устида ишлайди. Агар ишлагиси келса... ёки ... яна ўзи билади!\n5. Агарда хориж жамоаси ўзбекистонлик футболчини харид қилиш истагида бўлса, харидор биринчи ўринда бошқа футболчиларнинг натижаларини солиштириб кўради. Чунки, футболчини текинга сотиб олмаяпти.\nАна ўшанда четга чиққан футболчилар ўз трансферини оқлаши мумкин.\nДемоқчимизки, Игорь Сергеевнинг куни четга чиққан футболчилар бошига тушмайди. Ўз вақтида Ўзбекистон терма жамоасининг алмаштирилмас ҳужумчиси Игорь Сергеев Хитойни саёҳат қилиб келганди.\nБундай техника ва технология орқали ўзбек футболи бунданда юқорироққа кўтарилиши аниқ!\nPS: Азизлар, ёзганларимни ўқимаслигингизга, қўшилмаслигингизга ҳаққингиз бор. Биз журналистлар ўзбек футболини катта чўққиларга кўтарилишини, стадионларга мухлислар қайтишини худди сиздек истаймиз. Бироқ қўлимиздан келгани таклифлар бера олиш. Қолгани масъул шахсларнинг ишларига боғлиқ.\nЭслатиб ўтамиз, ўтган куни “Футбол мухлислари ўқимасин! Ўзбекистон футболининг келажаги борми?” номли туркум мақолаларнинг биринчисини эълон қилган эдик. Унда миллий футболнинг ўтмиши, бугунги куни ва келажаги ҳақида таҳлилий фикр-мулоҳазалар, баҳс-мунозаралар юритилган.


Обама Эронга қарши санкцияларни кучга киритди\n27 январ 2021, Тошкент вақти: 03:14\nАҚШ Президенти Барак Обама душанба куни Эрон Марказий банкига нисбатан жиддий санкцияларни кўзда тутувчи фармонга имзо чекди.\nОбама маъмурияти эълон қилган баёнотда айтилишича, мазкур чоралар Эрон Марказий банки ва Эроннинг бошқа банклари санкциялар жорий қилинган ширкатларга қарашли трансакцияларни яшираётгани ва бу халқаро молиявий тизимга “жиддий таҳдид” туғдиргани учун кўрилган.\nАҚШ президенти фармонига кўра АҚШ назоратида бўлган активлар, жумладан хориждаги Америка банкларидан Эрон банкларига пул жўнатмаларига тўсиқ қўйилади.\nМазкур санкцияларни АҚШ Конгресси ўтган йилнинг охирида маъқуллаган.\nҚўшма Штатлар ва Европа Иттифоқи ўз ядровий дастуридан воз кечмаётган Эронга нисбатан босимларни кучайтириш йўлларини қидирмоқда.\nҒарб Эрон дастури ядроивй қурол ишлаб чиқариш учун ишлатилаётганини айтиб келади. Теҳрон бу иддаоларни рад этиб, ядровий дастури тинч мақсадларни кўзлашини айтади.


Хамма янгиликлар / 15.03.2020\n15:18 10 Июл 2020\nВирусга қарши айрим препаратларни қабул қилиш, агар коронавирус қонда мавжуд бўлган тақдирда, киши саломатлигини ёмонлаштириши мумкин\n"Аэрофлот" Ўзбекистонга парвозларни тўхтатмоқда\n"Аэрофлот" авиакомпанияси коронавирус туфайли Тошкент, Бухоро ва Самарқандга амалга ошириладиган рейсларни бекор қилмоқда\nОзиқ-овқат маҳсулотларида танқислик бўлмайди, деб ишонтирди солиқ қўмитаси раҳбари\nСолиқ органлари ва прокуратура ҳузуридаги департамент ходимлари билан биргаликда доимий асосда ишлайдиган махсус штаб тузилади ва ҳар бир бозордаги вазият назоратга олинади.\nКоронавирус туфайли Ўзбекистонда содир бўлган ўзгаришлар\nЎзбекистондаги барча ҳудудлар коронавирусни текшириш учун асбоб-ускуналар, тест воситалари ҳамда ҳимоя воситалари билан таъминланган, вазият тўлиқ назоратда, деб ишонтирмоқда Ҳукумат\nНашрнинг ёзишича, ушбу ҳолат Қўшма Штатлар ва Германия ўртасида "билвосита, бироқ сезиларли" тортишувга олиб келган. Чунки Германия ҳукумати CureVac вакцина устида ишни ГФРда давом эттиришини хоҳламоқда\nЎзбекистондаги илк коронавирус тўғрисида қўшимча маълумот берилди\n13 март куни бемор томоғида қичишиш, тана ҳарорати кўтарилиши ҳамда йўтал белгилари билан шифохонага ётқизилган.\nТИВ ўз фуқаролари ва чет элликларга муҳим баёнот билан чиқди\nТаъкидланишича, хориждаги Ўзбекистон фуқароларига ватанга қайтиш учун давлат чегарасидан ўтиш тақиқланмайди\nУчтепада фарзандини аёвсиз калтаклаган она аниқланди\nКуни кеча ижтимоий тармоқларда ўз фарзандини калтаклаётган аёлнинг видеотасвири тарқалди. Бу, шубҳасиз, жамоатчиликнинг қизғин муҳокамасига сабаб бўлди.\nИИББ ва унинг ҳудудий бўлинмаларига тиббий ниқобда келиш сўралди\nПойтахтда барча туман ИИО ФМБ ва ички ишлар бўлимлари, Миграция ва фуқароликни расмийлаштириш бошқармаси карантин даврида штат тартибида ишлашда давом этади.\nТИВ Қозоғистондаги фуқароларга мурожаат қилди\nҚозоғистонда коронавирус пандемияси муносабати билан 16 март соат 8:00 дан 15 апрель соат 7:00 гача мамлакат президентининг фармони билан мамлакатда фавқулодда ҳолат жорий этилди.\nПойтахтдан вилоятларга қайтувчи талабаларга 50 фоиз чегирма берилади\nТошкентдан вилоятларга қайтадиган талабаларга темир йўллари ва самолётларда 50 % чегирма берилиши белгиланди.\nWhatsApp янги функцияни ишга туширди\nТаъкидланишича, фойдаланувчи мустақил равишда хабарлар сақланишининг давомийлигини танлаши (бир соатдан бир йилгача) ёки функцияни ўчириб қўйиши мумкин.\nПарҳезшунос карантин вақтида қандай озиқланиш ҳақида гапирди\nШифокор тавсиясига кўра, озиқланиш кундалигини тутиш ва калорияларни ҳисоблаб бориш ортиқча вазн орттиришдан сақлайди.\nЎзбекистонда карантин: диний маросим ва мажлислар ўтказиш тақиқланди\nБарча давлат ва нодавлат ташкилотлари томонидан мажлис ҳамда бошқа йиғилишларни ўтказиш вақтинчалик тўхтатилади.\nИлгарироқ, Ўзбекистондаги барча таълим муассасалари 16 мартдан ёпилиши, шунингдек, Наврўз халқ сайиллари, оммавий маросимлар ва одамлар кўп тўпланадиган тадбирлар ўтказилмаслиги хабар қилинган эди.\nЯкшанба куни Суриядаги М4 трассасининг зиддият кучайган бўлагида илк марта Россия-Туркия қўшма патрули амалга оширилди\nҚозоғистонда эълон қилинган фавқулодда ҳолат 16 март куни кучга киради ва 15 апрелга қадар давом этади.\nЎзбекистонда Наврўз ва бошқа оммавий тадбирлар бекор қилинди\nЭслатиб ўтамиз, сал олдин 16 март санасидан мактаблар ва боғчаларда вақтинчалик карантин эълон қилиниши ҳақида хабар берган эдик.\nБухородаги тунги рейдда 5 та фоҳишалик билан шуғулланиш ҳолати аниқланди\nБухоро вилоятидаги тунги клуб, ресторан, чилимхона ва бошқа кўнгилочар жойларда тунги рейдлар ўтказилди. Унинг давомида жами 330 нафар шахслар ички ишлар бўлимларига олиб келинди. Шулардан 100 дан ортиғи қиз болалар.


Ўзбекистон бош вазири Абдулла Арипов мамлакатдаги барча хусусий бандлик агентликларини ёпиб ташлаш билан таҳдид қилди ва айни дамда бу яхши фикр бўлиши мумкин.\n2016 йил сентябридан бери мамлакатни бошқариб келаётган президент Шавкат Мирзиёев мамлакатини турғунлик ботқоғидан олиб чиқишга ваъда берган эди. Ўзбекистон иқтисодиёти 2016 йили вафот этган биринчи президент Ислом Каримов даврида турғун ҳолатга тушиб қолган.\nМирзиёевнинг иқтисодиётга туртки бериш борасидаги уринишларида айрим нохуш ҳолатлар ҳам бўлиши турган гап эди.\nЕвропа ва Шарқий Осиё мамлакатларида иш топишда аҳолига кўмаклашаётган хусусий бандлик агентликлари бунга мисол бўла олади.\nАрипов 19 февралда “Human” хусусий бандлик агентлиги мижозлари билан учрашди.\n“Озодлик” радиоси кўп ойлар давомида товламачилик билан шуғуллаётган бандлик агентликлари ҳақида хабарлар бериб келди. “Human” ўшалар орасидаги ёмон от чиқарган агентликлардан биридир.\n2019 йил сентябри охирида 52 мижоз судга “Human” агентлигига қарши товламачилик айблови билан даъво аризаси киритди. Улар 2018 йил ноябридан 2019 йил сентябрига қадар агентликка Германия, Чехия Республикаси, Болгария, Литва, Туркия ва Япония сингари мамлакатлардан иш топиб бериши учун пул берган.\nҲар бир киши 18 – 35 миллион сўм (тахминан, 1800 – 3700 АҚШ доллари) тўлаган. Агентлик ходимлари пулни чўнтагига урган, аммо ҳеч бир мижозга чет элдан иш топиб бермаган.\nРасман айтилишича, Ўзбекистондан 2 миллионга яқин киши чет мамлакатларда, асосан, Россияда меҳнат мигрантлари бўлиб ишламоқда. Баъзи кишилар ушбу рақам икки марта кўп деб ҳисоблайди. Ўн йилдан кўпроқ вақтдан бери вазият шундай бўлиб келмоқда.\nМигрант ишчилар ҳар йили Ўзбекистонга бир неча миллиард доллар жўнатади. Лекин уларнинг ишлаш ва яшаш шароитлари оғир ва маошлари умумий кўрсаткичдан ўта паст.\nМарказий Европада ёки Япония ва Жанубий Корея сингари мамлакатларда ишлаш яхши имконият сифатида кўрилади ва иш изловчилар “Human” сингари агентликларга иш топиб бергани учун бир йилда топадиган маошини тўлашга рози.\n“World Work” деб аталувчи яна бир хусусий бандлик агентлиги мижозларига Болгарияга ишга жўнатишга, улар ўша ерда 800 евролик маош олишига, бепул тураржой ва озиқ-овқат билан таъминланишига ваъда берган.\n“Озодлик” радиоси мухбири 2018 йил декабрида Ўзбекистон жанубидаги Қашқадарё вилоятида яшовчи 42 яшар Ориф Рустамов билан суҳбатлашган эди. У оила аъзолари билан бирга Интернетдан Тошкентда жойлашган “International Experience” агентлигини топиб, 2019 йил апрелида унинг вакиллари билан шартнома имзолайди.\nУларнинг ҳар биридан 4000 доллар олган агентлик 3 ой ичида Чехия Республикасидан иш топиб беришни ваъда қилади. Аммо орадан саккиз ой ўтгач ҳам на агентликдан ва улар тўлаган пулдан бирор дарак бўлади.\n“Озодлик” ноябрда Навоий шаҳридаги бир хусусий бандлик агентлиги 211 мижознинг 66 минг доллардан ошиқ пулга чув тушириб кетгани ҳақида хабар қилган эди. Ўша мижозларга Жанубий Кореядан 2000 доллар ойлик маош тўланадиган иш ваъда қилинган.\n14 августда Бандлик ва меҳнат вазирлиги матбуот хизмати одамларга хизмат ҳақини олдиндан 100 фоиз олган бандлик агентлари ҳақида огоҳлантириш билдирган ва уларни ёпишга ҳам ваъда берган, лицензияси қайтариб олинган агентлик рўйхатини ҳам эълон қилган эди.\nЗикр этилган агентликлардан фақат “Human” рўйхатда йўқ эди. Уларга 2018 йил 17 декабридан 2019 йил 12 апрелига қадар лицензия берилган. Лицензия берилишидан бир оз олдин, яъни 2018 йил ноябрида Бандлик ва меҳнат вазирлигига қарашли Ташқи меҳнат миграцияси агентлиги директори, директор ўринбосари ва бошқа амалдорлари бир қанча жиноятларда, жумладан, Кореяга ишга жўнатаман деб пора олганликда, айбланиб қамалган эди.\n2019 йил октябрида Қонунчилик палатаси ўтказган суриштирувдан маълум бўлишича, 65 та хусусий бандлик агентлигига лицензия берилган, аммо улардан 30 таси Ўзбекистондан ташқарида ишлаш учун бирорта ҳам иш топиб бермаган.\nАриповнинг “Human” агентлиги алдаб кетган мижозлар билан учрашувига қайтадиган бўлсак, бош вазир ўшанда президент буйруғи билан пулидан айрилган 1084 кишига товон пули берилишини маълум қилган эди. Бундай агентликлардан жабр кўрган яна қанча киши пули қайтарилишини даъво қилаётгани маълум эмас.\n“Human” агентлигининг лицензияси 2019 йил сентябрида бекор қилинди ва унинг директори Шоҳнур Файзуллаев 10 йилга кесилди.\nМирзиёев Каримов президент бўлган йиллар (1991 – 2016) мамлакат иқтисодиётига етган зарарни ислоҳотлар, жумладан, иқтисодий ислоҳотлар билан тузатишга ваъда бериб келяпти.\nХусусий бандлик агентликларига рухсат берилиши Мирзиёев ҳукуматининг ана шундай уринишларидан бири бўлган эди, лекин энди бунақа агентликлар фаолиятини яхшироқ тартибга солиш кераклиги аён бўлмоқда.\nХусусий бандлик агентликларини ташкил этишга рухсат берадиган қонун 2018 йил 27 сентябрида кучга кирган эди. Тахминан 1 йил давомида фақат одамларни қақшатиш билан шуғулланган 60 га яқин агентлик ташкил этилди.\nМирзиёев ҳукуматига муаммони тан олгани, уни ҳал этмоқчи ва айрим алданиб қолган кишиларга товон пули тўлаб бермоқчи бўлаётгани учун раҳмат айтиш керак.\nЎзбекистон ислоҳотлар йўлидан одимлаб боргани сари ушбу муҳим сабоқдан керакли хулоса чиқариб олинади ва такрорланишига йўл қўйилмайди, деб умид қилса бўлади.\nБрус Панниер, Озод Европа/Озодлик радиосининг инглиз тилидаги Qishloq Ovozi блоги олиб борувчиси.


"Бунёдкор" футболчиси коронавирус юқтириб олган бўлиши мумкин, "Бухоро"га қарши ўйин қолдирилди / CHAMPIONAT.asia\n01:10Ла Лига. "Реал" – "Алавес" (онлайн ҳисоб) 0 00:58Нидерландия чемпионати. "Аякс" йирик ҳисобда ғалаба қозонди 0 00:50Франция чемпионати. ПСЖнинг бошланғич таркиби билан танишинг 0 00:43Бундеслига. "Шальке" "Боруссия Мёнхенгладбах"га енгилди, клуб сўнгги поғонада боряпти 0 00:33Ла Лига. "Севилья" "Уэска"дан устун келди 0 00:29АПЛ. "Эвертон" ўз майдонида "Лидс Юнайтед"га имкониятни бой берди 1 00:13Франция чемпионати. "Марсель" ўз майдонида ғалабага эришди 0 00:04Ла Лига. "Реал Мадрид" – "Алавес": Асосий таркиблар маълум! 6 00:04Спортчилар ижтимоий тармоқларда 0 00:00Роналдусиз ҳаракат қилган “Ювентус” “Беневенто”ни мағлуб эта олмади 36 23:44РПЛ. "Ростов" "Динамо"ни мағлуб қилган бўлса, "Локомотив" сафарда очко йўқотди 1 23:31Туркия чемпионати. "Галатасарой" "Ризеспор"ни йирик ҳисобда таслим қилди 0 23:23"Женоа" спорт директори жамоани тарк этди 5 23:12Гвардиола 1000 очколик довонни забт этди! 2 23:04Махрез — "Ман Сити" сафида хет-трик қилган 2-африкалик 0\n"Бунёдкор" футболчиси коронавирус юқтириб олган бўлиши мумкин, "Бухоро"га қарши ўйин қолдирилди\nТеглар : Бухоро "Бунёдкор"коронавирус\nCoca Cola Суперлига 9-туридан ўрин олган “Бухоро” — “Бунёдкор” учрашуви хавфсизлик нуқтаи назаридан номаълум муддатга қолдирилди.\nБунёдкор” клуби футболчиларидан бири вирус юқтириб олганликда гумон қилинмоқда. Шундан келиб чиқиб, футболчи алоҳида изоляцияга олинган. Эндиликда, “Бунёдкор” базаси дезинфекция қилинади ва жамоа аъзолари текширувдан ўтади. Ҳаммаси жойида бўлса, футболчилар клуб шифокори назоратида машғулотларни давом эттиришлари мумкин бўлади.\nШунингдек, бугун Наманганнинг “Навбаҳор” клуби футболчиларининг ҳолати ҳам текширувдан ўтказилади. Айни ҳолатга кўра, “Навбаҳор” футболчилари ўзларини яхши ҳис қилишмоқда ва уларда шубҳали аломатлар йўқ.\nЎзбекистон Профессионал футбол лигаси мазкур ҳолатдан келиб чиқиб, Суперлига учрашувларининг кейинги режаларини ишлаб чиқади. Бу борадаги янгиликлар сайтимиз орқали ёритиб борилади.\n"Бунёдкор" раҳбариятининг мурожаати Бош Прокуратура томонидан кўриб чиқилмоқда 23


Америкаликлар Samsung кир ювиш машиналарининг портлаш хавфидан огоҳлантирилди\n13:27 / 29.09.2016\nИстеъмолчи маҳсулотлар хавфсизлиги бўйича Давлат комиссияси (CPSC) америкаликларни баъзи Samsung кир ювиш машиналарининг "хавфсизлик муаммоси" ҳақида огоҳлантирди. Бу ҳақида CNN хабар берди.\nCPSC маълумотларига кўра, 2011 йилнинг март ойидан 2016 йилнинг апрелига қадар ишлаб чиқарилган вертикал юкловли Samsung кир ювиш машиналаридан фойдаланиш пайтида портлаш хавфи мавжуд.\nSamsung кир ювиш машиналари эгаларига комиссияда "нафис кийимларни ювиш" режимини қўллаш тавсия этилди. Шунда қурилма пастроқ тезликда айланади ва унинг зиён етказиш хавфи камаяди.\nSamsung кир ювиш машиналари эгалари компаниянинг бир қатор маҳсулотлари портлаганидан кейин уни судга беришди. Шундан сўнг CPSC расмий огоҳлантириш билан чиқди.\nГувоҳларнинг сўзларига кўра, улар кир ювиш машиналаридан фойдаланаётган пайтда "бомба портлашига ўхшаган" баланд товушни эшитишган. Техаслик аёлнинг қурилмаси ҳатто турган жойидан қўзғалиб кетган ва гараж деворида сезиларли из қолдирган. Даъвогарларнинг фикрича, Samsung ўзининг кир ювиш машиналаридаги муаммоларни кенг оммадан яширишга уринган.\nКомпаниянинг расмий маълумотида "аномал тебранишлар" кир ювиш машиналари эгалари учун ҳақиқатдан ҳам хавф манбаи бўлиши мумкинлиги қайд этилади. Шунга қарамай, Samsung'да бундай ҳолатлар камдан-кам рўй бериши таъкидланган.\nSamsung компанияси маҳсулотларига бўлган эътибор унинг Galaxy Note 7 смартфонидаги муаммолар билан боғлиқдир, янги қурилмаларда батарея портлаш ҳолатлари кузатилганидан кейин компания 2,5 миллион смартфонни ортга қайтаришига тўғри келган.\nКўрилган чораларга қарамай, Samsung қурилмаларидаги камчилик ва муаммолар ҳақидаги хабарлар кўпаймоқда. Куни кеча Delta Airlines самолёти Samsung планшетининг тутаб кетиши натижасида фавқулодда қўнишни амалга оширгани ҳақида хабар берилди.\nSamsung кир ювиш машиналари муаммолар


20:52 / 08.12.2018\nТошкент шаҳар Ички ишлар бош бошқармаси Миграция ва фуқароликни расмийлаштириш бошқармаси бўлим бошлиғи, полковник Санжар Қосимовнинг Kun.uz'га маълум қилишича, хорижга чиқиш паспорти ўзбекистонликларнинг талаб ва таклифлари билан жорий этилди. Халқаро стандартларга жавоб берадиган паспортга эҳтиёж ҳам бунга сабаб бўлди.\n«Унинг амалдаги паспортдан фарқи шундаки, 48 варақдан иборат, ранги тўқ қизил бўлади, чунки ривожланган давлатларнинг паспортлари айнан шу тусда. Бунда Халқаро фуқаро авиацияси ташкилоти (IKAO)нинг тавсияларига таянилди. Энг қизиқарли томони шундаки, хорижий паспортда юртимиздаги қадимий обида ва қадамжоларнинг тасвири ҳам туширилади. Бу, мамлакатимизнинг туристик имкониятларини кенгайтириш мақсадида қилиняпти. Ушбу ҳужжатнинг амал қилиш муддати 10 йил», - дейди у.\n«Амалдаги биометрик паспорт ўз кучида қолади. Фақат чет элга чиқмоқчи бўлган фуқароларга янги жорий этилган фуқаролик паспорти берилади. Унинг афзаллиги ўзида электрон маълумотларни сақлайди ва бошқа ортиқча ҳужжатларни талаб қилмайди. Кўпчиликда савол пайдо бўлди: хорижий паспорт билан чет элга чиқиб кетаётганда ҳозирги биометрик паспортни топширишимиз керакми? Йўқ, иккала паспорт ҳам шахснинг ўзида сақланади», - дейди у.\n«Биометрик паспорт талабга жавоб бермаганлиги учун хорижга чиқиш учун алоҳида паспорт жорий этилди, деган фикр нотўғри. Жаҳон тажрибаси ўрганилганда, ички ва ташқи фойдаланиш учун икки хил ҳужжат юритилади ва бу Халқаро фуқаро авиацияси ташкилоти (IKAO)нинг талаби ҳамдир. Биз ҳам халқаро андозаларга жавоб берадиган паспортни жорий этишни мақсад қилганмиз. Бу амалиёт хорижга чиқиш тартибини янада такомиллаштириб, хорижга чиқиш учун ҳужжатларни расмийлаштиришда бюрократик тўсиқлар ва коррупция ҳолатларининг олдини олади, ҳаракатланиш ҳужжатининг амал қилиш муддатини узайтиради, фуқароларнинг давлат чегарасидан ўтказиш пунктларида паспорт назоратидан ўтиш тартиб-таомилларини тубдан соддалаштиради», - деб қўшимча қилади полковник Санжар Қосимов.\n14:44 / 14.10.2019\nТошкент вилоятининг яна тўртта ҳудудида хорижга чиқиш паспортини расмийлаштириш пункти очилди\n17:00 / 11.10.2019\nЎзбекистонда вақтинча бўлиш қоидаларини бузганлик учун жавобгарлик тартиби ўзгарди


Путин яна Қозоғистонга АЭС қуриш бўйича ўз ёрдамини таклиф қилди. Қозоқ экологлари қарши\nПрезидентлар Қасим-Жомарт Тоқаев ва Владимир Путин - Москва, 21 август, 2021\nРоссия президенти Владимир Путин, агар Қозоғистон атом электр станцияси қуришга қарор қилса, АЭСни барпо қилиш ва ундан фойдаланишда мамлакат ҳукуматига ёрдам ва дастак беришга тайёрлигини билдирди. Бу ҳақда у 30 сентябрь куни Кўкчатовда ўтказилган минтақалараро ҳамкорлик форуми чоғида маълум қилган.\n“Тинчлик атоми соҳасида... Биз ўз қўшниларимиз ва дўстларимиз, жумладан Қозоғистоннинг атом энергетикасини ривожлантиришга оид режаларини диққат билан кузатиб боряпмиз. Россия ўз ҳамкорларига, жумладан қозоғистонлик ҳамкорларига ҳам атом электр станцияларини қуриш ва улардан фойдаланишда кўмак ва дастак таклиф қилади, агарда сиз АЭС қуришга қарор қилсангиз, албатта”, деган Владимир Путин.\n“Хусусан, республикада Россия дизайни асосида АЭС қуриш масаласини муҳокама қилишимиз мумкин. Фақат бу эмас. Гап – Россия ОТМларида атом энергетикасидан фойдаланиш билан боғлиқ янги мутахассисликлар бўйича кадрлар тайёрлашни ўз ичига олувчи бутун бошли тармоқни яратиш ҳақида боряпти”, дея қўшимча қилган Россия президенти.\nУнинг сўзларига кўра, АЭС ҳаво ифлосланишига “жуда кам” таъсир қилади, россиялик мутахассислар эса технологияларни такомиллаштириш орқали АЭСларнинг атмосферага зарарини изчиллик билан камайтиришга эришмоқда.\nРоссия раҳбари Қозоғистонда АЭС қуриш масаласини биринчи марта кўтараётгани йўқ. 2019 йил апрелда Путин қозоғистонлик ҳамкасби Қасим-Жомарт Тоқаев билан Кремлдаги учрашувидан сўнг Қозоғистонда “Россия технологиялари асосида” АЭС барпо этишни таклиф қилган эди.\nСовет даврида – 1949–1989 йилларда 340 та ер ости ва 116 та ер ости ядровий синовлари ўтказилган Семипалатинск полигони туфайли атом энергетикасига нисбатан очиқча салбий муносабат шаклланган Қозоғистон жамиятида ушбу янгилик катта резонанс ва танқидларга сабаб бўлди. Мамлакатнинг бир қатор йирик шаҳарларида одамлар “АЭС қурилишига йўл қўймаймиз” деган шиорлар билан норозилик намойишларига чиқишди.\nҚозоғистон ҳукумати атом электростанцияси қуриш мавзусига кейин ҳам бир неча марта қайтди. Сентябрь ойи бошида Қасим-Жомарт Тоқаев “ушбу масалани жиддий ўрганиш вақти келганини, чунки Қозоғистонга атом станцияси зарур”лигини айтди. Ундан аввалроқ, 30 июнда Қозоғистон энергетика вазири Нурлан Ноғаев Семипалатинск ядро полигони жойлашган Курчатов шаҳри АЭС қуриладиган жой ўлароқ кўриб чиқилаётганини билдирган эди.\nЎзбекистон ҳукумати қарорига қозоқ жамиятининг муносабати\nАтом электр станцияси қуриш бўйича Россия билан битим имзолаган Ўзбекистон Қозоғистон чегарасидан бир неча ўн чақирим нарида жойлашган Тузкон кўлини бўлажак АЭС учун “устувор майдон” деб атади. Қозоғистон Экология вазирлиги ўзбек томони АЭС қуриш режаларидан Нур-Султонни расман воқиф қилмаганини айтмоқда. Энергетика вазирлигига кўра эса, Тошкент қўшни мамлакатларни хабардор қилишга мажбур эмас. Аммо Қозоғистон экологлари бу фикрга қўшилмайди.\nҚозоғистонлик эколог Дмитрий Калмиков – мамлакатда атом электр станцияси қуриш ғоясининг муросасиз душманларидан биридир. Ўз вақтида Чернобиль АЭСдаги ҳалокат оқибатларини бартараф этишда иштирок этган ва Семипалатинск полигонида ҳавонинг радиацион кирланиши бўйича кўп йиллар тадқиқот олиб борган Калмиков сўнгги пайтларда қўшни Ўзбекистоннинг АЭС қуриш режаларидан ташвишга тушган.\n2018 йилда АЭС қуриш бўйича Москва билан битим тузган Тошкент бир неча эҳтимолий ҳудудни танлаб олди – улар Қозоғистон чегарасидан бир неча юз чақиримдан тортиб бир неча ўн чақиримгача масофада жойлашган. Жорий йилда Ўзбекистон Жиззах вилоятидаги Тузкон кўли бўйини “устувор майдон” деб атади. Ушбу ҳудуд билан Қозоғистоннинг аҳолиси энг тиғиз минтақаси бўлмиш Туркистон вилоятига қадар тахминан 40 километр масофа бор. Қолаверса, Тузкон кўли яқинида – бутун бошли шаҳарни ичимлик сув билан таъминловчи ва стратегик муҳим сув ҳавзаси бўлмиш Чордара сув омбори жойлашган.\n“Қарағанда Экомузейи” жамоат бирлашмаси раҳбари Дмитрий Калмиков фикрича, Чернобилдаги ва Япониянинг Фукусима АЭСдаги фожиалар “жамият аварияларга мутлақо тайёр эмаслигини кўрсатган”. Унга кўра, атом станцияси қуришдан етадиган хавф-хатар у келтирадиган фойдага нисбатан ҳамиша юқори бўлади, чунки, авария юз берган ва радиация сизиб чиққан тақдирда, орадаги масофа ҳатто “500 километр бўлса ҳам аҳамиятсиз”дир.\n– Улар буни бизга [Қозоғистонга] ўтказа олишмади. Чунки Қозоғистоннинг постядровий салбий тажрибаси бор. Бизнинг аҳоли умуман, ҳар қанақа ядро технологияларига жуда салбий қарайди. Совет Иттифоқи ядро қуролини ўз аҳолисида синовдан ўтказганини ва бунинг оқибатларини барчамиз яхши эслаймиз. Шу боис Россия атомчилари АЭС ғоясини бизга сота олмай, Ўзбекистонга тиқиштирди, – дейди эколог.\n“Сотиб юборилган” мустақиллик, АЭС ва рақамлаштириш. Қозоғистонликлар нимадан норози?


03.06.2019 – КУН УЗ\n03.06.2019\tСиёсат Comments Off on Шавкат Мирзиёев: «Хатони кечираман, хиёнатни кечирмайман»\nТошкент вилояти ҳокимлигида Президент Шавкат Мирзиёев раислигида видеоселектор йиғилиши бошлангани хабар қилинганди. Тошкент вилояти ҳокимлиги хабарига кўра, йиғилиш кескин танқидий руҳда бўлиб ўтмоқда. Кадрлар сиёсати, вилоятнинг географик тузилиши, қолоқлик кескин танқид қилинмоқда. Президент айрим туман ва шаҳар раҳбарларини иқтисодни умуман тушунмаслигини куюниб таъкидлаган. «Хатони кечираман, хиёнатни кечирмайман. Пора олдими, тамом, у …\n03.06.2019\tЖамият Comments Off on Шавкат Мирзиёев Рамазон ҳайити муносабати билан 575 нафар маҳкумни афв этди\nЎзбекистон Республикаси президенти Шавкат Мирзиёев муборак Рамазон ҳайитини нишонлаш арафасида давлатимиз гуманистик сиёсатининг ҳамда халқимизга хос эзгулик ва меҳр-оқибат, кечиримли бўлиш каби олижаноб фазилатларнинг амалий тасдиғи сифатида “Жазо муддатини ўтаётган, қилмишига чин кўнгилдан пушаймон бўлган ва тузалиш йўлига қатъий ўтган бир гуруҳ шахсларни афв этиш тўғрисида”ги фармонни имзолади. Мазкур инсонпарварлик …\nХитойда янги авлоддаги ракета синовдан ўтказилди\n03.06.2019\tЖаҳон Comments Off on Хитойда янги авлоддаги ракета синовдан ўтказилди\nХитойда янги авлоддаги қитъалараро баллистик ракета синовдан ўтказилди. Defence Blog’нинг хабар беришича, ракета учирилишига қуруқликдаги одамлар ва балиқчилар гувоҳ бўлган. Тахмин қилинишича, сув ости кемаларидан отиш учун мўлжалланган JL-3 ракетаси синовдан ўтказилган. У Бохай бухтасида синалган. JL-3 ракетаси 12 мингдан 14 минг километргача уча олади ва 10 тагача термоядро каллаги …\n03.06.2019\tЖаҳон Comments Off on Мисрда энг узун ифторлик дастурхони ташкил этилди\nМисрда 7000 кишига мўлжаллаб ёзилган ифторлик дастурхони Гиннесс рекордлар китобига киритилди. Бу ҳақда Al-Yaum al-Sabia маҳаллий портали хабар берди. Ушбу дастурхон Мисрнинг янги маъмурий пойтахтида ёзилиб, энг узун ифторлик дастурхони сифатида қайд қилинган. Шаҳарнинг марказий майдонларидан бирини уч марта ўраб олган ушбу дастурхоннинг узунлиги 3 километр 189 метр ва 83 …


Фуқароларга якка тартибда уйлар қуриш учун ҳам кредитлар ажратилади - Darakchi\nСИЁСАТ 04.03.2021, 02:44\nБу ҳақида 3 март куни бўлиб ўтган Президент видеоселекторида маълум қилинди, дея хабар қилади Даракчи мухбири.\n2020-йилги Aндижон тажрибасидан келиб чиқиб, фуқароларга якка тартибдаги уйларни қуриш ва реконструксия қилиш учун кредит ажратиш тизими йўлга қўйилади.\nБунда кредит бир йиллик имтиёзли давр билан 20 йилга ажратилиб (ўртача 240 миллион сўм), эҳтиёжманд аҳоли учун фоизнинг бир қисми субсидия сифатида тўлаб берилади.\nБу тизим асосида кредитлар 2021-йилда ҳар бир вилоятнинг камида 500 тадан хонадонига ажратилади. Президентнинг таъкидлашича, вилоят ҳокимлари жойлардаги аҳволдан келиб чиқиб, қайси туманда қанча оилага бундай кредитларни ажратишни ўзлари ҳал қилади.\nДавлат раҳбари бош вазир ўринбосари Жамшид Қўчқоров ва молия вазири Тимур Ишметовга йил якунига қадар республика бўйича камида 6,5 мингта хонадон учун кредитга 1,5 триллион сўм ресурс ажратиш юзасидан топшириқ берди.\nБироз аввал бу йилдан бошлаб ипотека кредити бўйича молиявий ресурслардан етишмовчилик ва чекловлар бўлмаслиги, бир квадрат метр уй нархини 4 миллион сўмдан оширмаслик, ипотека кредитлари учун имтиёзли давр ва субсидиялар берилиши ҳақида хабар берган эдик.


АУТСАЙДЕР МАЙДОНИДАГИ АЛАМЛИ МАҒЛУБИЯТ - 17 Августа 2009 - ФК "Навбахор" фан клуби сайти\nГлавная » 2009 » Август » 17 » АУТСАЙДЕР МАЙДОНИДАГИ АЛАМЛИ МАҒЛУБИЯТ\n«МАШЪАЛ»: Д.Тошматов, АЕрохин, А.Тюленев, А.Писний, К.Израилов, Д.Давлатов (С.Қуттибоев, 59), А.Гребенюк, Г.Сапаргалиев, А.Шодмонов, В.Кожушко (Т.Мирзаев, 72), Б.Қодирқулов (А.Мерзляков, 66).\nГоллар: Б.Қодирқулов (16), К.Израилов (69пен.), Т.Мирза ев (79) М.Фозилов (62).\nОгоҳлантиришлар: В.Кожушко (59) О.Пирматов (23).\n«НАВБАҲОР»: Б.Бердиев, Ю.Шеленков, В.Кирьян (А.Исаев, 9), О.Пирматов, ДХожиев, Д.Жабборов (А.Султонов, 69), М.Фозилов, Т.Султонов, Б.Йўлдошев (И.Нарзуллаев, 19), И.Бойдедаев, Н.Отақўзиев.\nОдатда жамоа мураббийлари ғолиб чиққан таркибда ўзгаришларни амалга оширишмайди. Лекин, «Навбаҳор» мураббийлари бу ақидага амал қилмайдиганлар тоифасига киришади чоғи, ўзгаришни амалга оширишди. Жамоанинг туркманистонлик дарвозабони биринчи давра ниҳоясига етгач, ўз уйига кетганди. Тайёргарлик ишлари у ёкда турсин, ҳатто иккинчи давранинг дастлабки учрашуви ўтказилган санада ҳам Бердиев жамоа ихтиёрида эмасди. «Машъал» билан бўладиган ўйинга саноқли кунлар қолганида, туркманистонлик посбон юртимизга қайтиб келди. Одатда бундай ҳолат рўй берган пайтда мураббийлар узоқ вақт клубда бўлмаган ўйинчиларга мослашиш учўн маълум вақт ажратишарди. Шу сабабли вақтида машғулотларга қўшилмаган футболчи соғлом рақобатда ғолиб чиқиши, кимнидир жароҳат олиши ёки бўлмаса шунга ўхшаш ҳолатларда бошқа футболчини сафдан чиқишини кутишига тўғри келарди. Мега юлдуз даражасидаги ўйинчи учун истисно тариқасида мураббийлар бундай усулни қўлламасликлари мумкин холос. Байрамниёз Бердиев гарчи юлдуз дарвозабон бўлмасада бундай имкониятга эга бўлди. Бердиевни жамоа билан машғулотларда иштирокэтишга деярли улгурмай турибоқ, асосий таркибдан жой олганлиги кўпчилик қатори бизни ҳам ҳайрон қолдирди. Тўғри бу мураббийларнинг иши ҳисобланади. Шунчаки журналист сифатида ўз фикрларимизни баён этдик холос. Зеро бунга жамоа мухлисларининг бизга берган саволлари ҳам туртки бўлганди.\nНазаримизда айни пайтда жамоадаги ички муҳитни кўнгилдагидек деб айта олмаймиз. Бу борада футболчилар бизга арз қилмаган бўлсаларда, уларнинг шунга ўхшаш фикрларидан ва кўзларидан буни сезиш қийин эмасди. Олдингдан оққан сувни қадри йўқдеганларидек, кўплаб маҳаллий футболчилар четда қолиб кетишмоқда. Бунга ёрқин мисол тариқасида дарвозабон Ботир Носировни кўрсатган бўлардик. ёш дарвозабонлардан бири бир неча йилдан бери «Навбаҳор»да бўлсада, мураббийларнинг ишончсизликлари оқибатида руҳий томондан ўзини йўқотиб қўймоқда. Рустам Абдуллаев даврида Ботирни тушкун кайфиятда юрганлигига кўп бор гувоҳ бўлганмиз. Иккинчи даврада Носиров учун ҳам яхши кунлар бошлангандек туюлганди. Аммо, битта ўйинда ўз дарвозаси дахлсизлигини сақлаган посбон яна захирадан қўним топди. Бундай шароитда ҳар қандай футболчини ҳам «синиб» қолиши ҳеч ran эмас. Тўғри Носиров камчиликлардан ҳоли эмас. Бундай шароитда дарвозабонга руҳий томондан мадад берилса ва энг муҳими ишонч билдирилса, келгусида бу жамоа ма_нфаати учун хизмат қилиши турган ran. Ўйин шарҳи у ёқда қолиб, нега энди таркиб борасида ваз ўқилмоқда дегувчилар ҳам топилиши мумкин. Яна бир бор такрорлаб айтамиз, бу каби фикрмулоҳазаларни бежизга келтирмаяпмиз. Гап шундаки, ўйин якунига етгач ва эртаси куни «Навбаҳор» мухлислари бизга мурожаат қилиб, нега бундай бўлганлиги борасидаги саволлар билан кўмиб ташлашди. Айнан мухлисларга ачинганимиз учун ҳам мақолани шу усулда ёзишга жазм этдик. Футбол мухлислар учун ўйналишини инобатга оладиган бўлсак, уларнинг фикрларидан келиб чиққан ҳолда мулоҳазаларни билдириш ҳам ўринли бўлади.\nБевосита ўйин тафсилотларига тўхталадиган бўлсак, 90 дақиқа давом этган учрашув ўзининг зерикарли эканлиги билан ёдда қолди. Майдонда тўп сураётган жамоаларни комбинацией ўйин кўрсатмаганликлари оқибатида, футболчиларнинг суст ҳаракатлари кузатилди. Аутсайдер номига лойиқ бўлиб турган муборакликлар иштиёқ билан ғалаба сари интилишгани боисҳам якунда ютуқни қўлга киритишди. «Навбаҳор» таркибидан ўрин олган ўйинчиларнинг аксариятида эса бу каби ҳолатни кўрмадик. Айрим жамоа аъзолари мухлислар ҳурмати учун ижобий натижага интилишган бўлсада, уларнинг ёлғизланиб қолишлари наманганликларни очко олишга бўлган умидларини чиппакка чиқарди. Шу ўринда учрашувни бошқарган ҳакамларни ҳам оқлаб бўлмайди. Уларни бир қаторхатоликларнисодирэтишлари.ҳақли эътирозларга сабаб бўлди.\nБиринчи бўлим бошларида «Машъал» ҳисобни очишга эришганди. Гол урилган вазиятда назаримизда наманганликлар посбони тўпга чиқиш ўрнига ўз жойида қолиб кетди. Бундан эса Ботир Қодирқулов унумли фойдаланиб, дастлабки голни ўз ҳисобига ёзиб қўйди. Голдан кейин ҳам майдондаги воқеалар ривожи ўзгаришсиз қолди. Яъни кураш асосан марказда кечганлиги боис дарвозалар олдида хавфли вазиятлар деярли юзага келтирилмади ҳисоби. Танаффусдан кейин «Навбаҳор» футболчилари ҳаракатида жонланиш кўзга ташланди. Муборакликлар рақибдан бундай ўйинни кутишмади чоғи, бироз ўзларини йўқотиб қўйишди. Айнан бу ҳол меҳмонларнинг фойдасига хизмат қилди. Дилшод Жабборов марказдан туриб, қанотдан олдинга интилган Илҳом Бойдедаевни тўп билан таъминлади. Ўз вақтида Бойдедаев жамоадоши Мухтор Фозиловни қулай вазиятга чиқарди. Фозиловга бўш қолган дарвозани ишғол қилиш қийинчиликтуғрдирмади1:1. 1:1 ҳисобидан кейин майдонда камданкам ҳолларда рўй берадиган ҳолат рўй берди. Яъни ўйингоҳёритгичлари ўчиб, атрофии қоронғулик қоплади. Тахминан беш дақиқалик танаффусдан кейин камчилик бартараф этилгач, ўйин яна давом эттирилди. Айнан шу тўхталиш мезбонларга қўл келиб, улар қисқа вақт оралиғида икки бор зафар қучишди. Дастлаб «Навбаҳор» жарима майдончаси ичида юзага келган палапартишлик пайтида тўп меҳмон ҳимоячиларининг бирининг қўлига тегди. Бундай пайтда аслини олганда 11 метрлик жарима тўпи белгиланмасди. Негаки футболчи тўпни қўли билан эмас, аксинча тўп ҳимоячининг қўлини қидириб топганди. Шундай бўлсада Ҳамидов пенальти белгилашга жазм этди. Жаримани эса «Машъал»нинг легионер футболчиси Карим Израилов аниқ амалга оширди. Орадан 10 дақиқа ўтиб Тўлқин Мирзаев ўйиндаги якунловчи гол муаллифига айланди. Аслини олганда ушбу ҳолатда ҳужумчи гол ура олмаслиги ҳам мумкин эди. Бироқ, Бердиев жой танлашда хатоликка йўл ■ қўйганди. Боз устига тўпни ҳимоячилардан бирига тегиб «рикошет» ҳосил қилганлиги хам голга олиб келди. Ушбу вазиятда тўп «Навбаҳор» посбонинингустидан ўтиб тўрга бориб тушганди. Бу пайтга келиб, учрашувнинг якунланишига оз вақт қолганлиги боис наманганликлар ҳисобни ўзгартиришда ўзларида куч топа олишмади. Оқибатда «Навбаҳор» аутсейдер майдонидан аламли мағлубият билан қайтди.\nАср Футболи мухбирлари Шавкат СОДИҚОВ, Ёқубжон ЮСУПОВ.\nКатегория: Навбахор хакида | Просмотров: 678 | Добавил: jamcoolboy | Рейтинг: 0.0/0\n2 Mir (18.08.2009 18:56) [Материал]\nUmuman ko'nglim qopketti, bu......ladan..Yutomasang hech bo'lmasa Durrang o'yna!! Ertaga tarihga aylanadiyu,,,qachon qarasam autsayderlaga ochko ulashamiz....\n1 RS (17.08.2009 22:49) [Материал]\nБу туркманларди йукотишкере .40 кирган посбон нима бор бошка вратарь бору,яна уша гад хато килипти тренерлар нима кивоти хеч тушунмадим шунисига мен ((((((((((


“Captiva” харидорларига пуллари қайтарилмоқда\n“UzAuto Motors” етказиб бериши тўхтатилган “Chevrolet Captiva 5” автомобили учун харидорларга пулларини қайиариш ва компенсация тўлашни бошлади.\nТОШКЕНТ, 30 ноя – Sputnik. “UzAuto Motors” етказиб бериши тўхтатилган “Chevrolet Captiva 5” автомобили учун харидорларга пулларини қайтариш ва компенсация тўлашни бошлади.Компания хабарига кўра, “Captiva 5” учун пул тўлаган 461 нафар харидордан 161 нафари пулларини қайтариб олган. 207 киши бошқа моделни олишга қарор қилган.Компания қолган харидорлар ҳам ўз маблағлари ва компенсацияни яқин икки-уч кун ичида олишларига ишонтирмоқда.Эслатиб ўтамиз, “UzAuto Motors” АЖ “Captiva 5” автомобилларини етказиб бериш бўйича шартномаларни тўхтатиши ва олдин тузилган шартномалар бўйича мижозлар пулларини қайтаришини маълум қилган эди. Қўшимча равишда олдиндан тўлов суммасининг 5 фоизини компенсация сифатида тўлашга ваъда берган эди.Маълумот учун, “Captiva 5” автомобиллари Ўзбекистонда 2021 йилнинг сентябрь охирда сотувга чиққан эди. UzAuto Motors Мексикада ишлаб чиқариладиган ушбу автомобилни харидорларга 2022 йилнинг январида етказиб беришни ваъда берган эди. Бу модел нархи 192 миллиондан 269 миллион сўмгача деб эълон қилинган эди.\nтўлов, captiva, uzauto motors\n12:22 30.11.2021 (янгиланди: 12:24 30.11.2021)\n“Captiva 5” учун пул тўлаган 161 харидор пулларини қайтариб олишган. Яна 41 мижозга ваъда қилинган компенсация тўланган.\nТОШКЕНТ, 30 ноя – Sputnik. “UzAuto Motors” етказиб бериши тўхтатилган “Chevrolet Captiva 5” автомобили учун харидорларга пулларини қайтариш ва компенсация тўлашни бошлади.\nКомпания хабарига кўра, “Captiva 5” учун пул тўлаган 461 нафар харидордан 161 нафари пулларини қайтариб олган. 207 киши бошқа моделни олишга қарор қилган.\n29 ноябрдан ваъда қилинган 5 фоизлик компенсацияни тўлаш бошланган. 41 нафар мижоз уни олишга улгурган.\nКомпания қолган харидорлар ҳам ўз маблағлари ва компенсацияни яқин икки-уч кун ичида олишларига ишонтирмоқда.\nЭслатиб ўтамиз, “UzAuto Motors” АЖ “Captiva 5” автомобилларини етказиб бериш бўйича шартномаларни тўхтатиши ва олдин тузилган шартномалар бўйича мижозлар пулларини қайтаришини маълум қилган эди. Қўшимча равишда олдиндан тўлов суммасининг 5 фоизини компенсация сифатида тўлашга ваъда берган эди.\nМаълумот учун, “Captiva 5” автомобиллари Ўзбекистонда 2021 йилнинг сентябрь охирда сотувга чиққан эди. UzAuto Motors Мексикада ишлаб чиқариладиган ушбу автомобилни харидорларга 2022 йилнинг январида етказиб беришни ваъда берган эди. Бу модел нархи 192 миллиондан 269 миллион сўмгача деб эълон қилинган эди.\n19 Октябр 2021, 20:41


Агар импорт шартномасида маҳсулот нархлари АҚШ долларида кўрсатилган бўлиб, шу билан биргаликда ҳисоб-китоблар БЮДдаги курс бўйича амалга оширилиши назарда тутилган бўлса, корхонада қандай солиқ оқибатлари юзага келади?\nКорхонамизга чет элдан маҳсулот олиб келинган. Шартнома валютаси – АҚШ доллари этиб белгиланган, маҳсулот нархлари ҳам АҚШ долларида кўрсатилган. Аммо шартноманинг тегишли бандида Ўзбекистонга олиб келинган кундаги божхона БЮДда кўрсатилган кундаги курс бўйича тўловлар амалга оширилиши белгиланган. Лекин икки йилдан сўнг тўловни амалга оширишнинг иложи бўлмагандан сўнг ҳақдор чет элдаги корхона Ўзбекистонда ҳисобрақам очди, биз эса маҳсулот олиб келинган кундаги БЮДда кўрсатилган курс бўйича сўмда тўловни амалга оширдик. Шартнома шартига асосан, биз маҳсулот олиб келинган кунда ГТДда белгиланган курс бўйича тўловни амалга оширдик. Шу икки йил давомида курс кўтарилиши бўйича ҳеч қандай бухгалтерияга проводкалар акс эттирмадик.\nТоварлар импортига импорт қилувчи билан ЎзРнинг норезиденти ўртасида тузилган контракт импорт контракти ҳисобланиб, бундай контрактларда тўлов валютаси хорижий валютада кўрсатилади (ВМҚ 30.09.2003й. 416-сон Низом). Ташқи савдо операцияларининг ягона электрон ахборот тизими (ТСОЯЭАТ)га киритилган импорт контрактларининг ҳисоби, улар бўйича келган товарлар қиймати ва мавжуд қарздорлик қиймати контракт валютасида олиб борилади.\nЧет эл валютасида ифодаланган дебиторлик ва кредиторлик қарзлари баланснинг валюта моддалари ҳисобланади (22-сон БҲМС). Баланснинг валюта моддалари ҳар ойи ҳисобот ойининг охирги санаси ва хўжалик операцияларни амалга ошириш санасида Марказий банк курси бўйича қайта баҳоланади (АВда 17.09.2004 й. 1411-сон билан рўйхатга олинган Низомнинг 17-банди).\nСизнинг ҳолатингизда контракт валютаси АҚШ доллари этиб белгиланган. Демак, ушбу контракт бўйича мавжуд кредиторлик қарзингиз ҳам АҚШ долларида баланснинг валюта моддаларида акс эттирилиши керак. Дастлаб ушбу қарздорлик бухгалтерия ҳисобида у юзага келган санадаги (БЮД расмийлаштириш санасидаги) ЎзР Марказий банки курси бўйича сўм эквивалентида акс эттирилади. Қарздорлик узилгунга қадар эса ҳар ойда ҳисобот ойининг охирги санасида Марказий банк курси бўйича қайта баҳолашни амалга ошириш керак.\nАҚШ долларининг МБ томонидан белгиланган курси ўсиб борувчи тенденцияга эга эканлигини ҳисобга олсак, ушбу қарздорлик бўйича корхонада валюта курслари фарқидан зарар йиғилиб боради.\nМисол тариқасида кўрсак, 10 000 АҚШ доллари қийматидаги товарни импорт контракти асосида олиб киришда БЮД расмийлаштириш санасидаги курс 2580,19 сўмга тенг бўлган бўлса, у балансда 10 000 АҚШ доллари ва сўмдаги эквиваленти 25 801 900 сўм миқдоридаги кредиторлик қарзи сифатида акс эттирилади:\n1010 “Хом ашё ва материаллар”\n6011 “Мол етказиб берувчилар ва пудратчиларга тўланадиган счётлар”\n25 801 900 сўм (10 000 АҚШ доллари)\nУшбу контракт бўйича тўлов амалга оширилганда МБ белгилаган курс 4098,37 га тенг деб олсак, қайта баҳолаш натижасида кредиторлик қарзининг (Кт 6011“Мол етказиб берувчилар ва пудратчиларга тўланадиган счёти”да йиғилган қарз суммаси) сўмдаги эквиваленти 40 983 700 сўмга тенг бўлади. Натижада корхона товар олиб келингандан то у бўйича ҳисоб-китоб амалга оширилгунга қадар 15 181 800 сўм валюта курслари фарқидан зарар кўрмоқда.\nШартнома шартига мувофиқ, корхона БЮД расмийлаштирган кундаги курс бўйича тўловни АҚШ долларида эмас, балки сўмда амалга оширганда, у кредиторга 25 801 900 сўм тўлаб бермоқда:\n5110 “Ҳисоб-китоб счети”\n25 801 900 сўм\n6011 “Мол етказиб берувчилар ва пудратчиларга тўланадиган счётлар” счет кредитида қайта баҳолаш натижасида қарзнинг ошган қисми эса тўлаб берилмаяпти, кредитор шартнома шартига мувофиқ ушбу суммага даъвогарлик қилмаяпти. Бу ҳолатда кредиторлик қарзининг қолган қисмини корхона даромад ҳисобига баланс счетидан ҳисобдан чиқариши лозим:\n9360 “Кредитор ва депонент қарзларни ҳисобдан чиқаришдан даромадлар”\n15 181 800 сўм\nКредитор қарзни ҳисобдан чиқаришдан даромад корхонанинг бошқа даромадлари (СКнинг 132-моддаси 7-банди) таркибида солиққа тортиладиган базасига киритилиб, қўллаётган солиқ солиш тизимига мувофиқ фойда солиғи ёки ЯСТга тортилади (СКнинг 129 ва 355-моддаси).\nКорхонангиз тузган импорт контрактида тўлов валютаси сўм этиб белгиланмаган бўлса, унга қўшимча келишув тузган ҳолда тўлов валютаси-сўм этиб кўрсатилиши керак. Тўлов валютаси контракт валютасидан фарқ қилганда тўлов қайси курс билан амалга оширилишини корхона мустақил равишда белгилашга ҳақли. Аммо, бухгалтерия ҳисобини қонунчиликда белгиланган тартибда юритишга масъулдир, шунга кўра, валютада ифодаланган кредиторлик қарзини курс ўзгаришини инобатга олиб ҳар ойда қайта баҳолаб бориши зарур эди. Натижада тўлов муддатида юзага келган ва қарздорга тўланмаган суммани даромад сифатида молиявий натижаларга олиб бориб, тегишли тарзда солиққа тортиши зарур.\nЎз.Р.Вазирлар Маҳкамасининг 18.12.2017 йилдаги №992-сонли Қарори билан Ўз.Р ВМ 21.11.2000 йилдаги №456-сонли “Тендр савдолари” тўғрисидаги Тартибига ўзгартиш ва қўшимчалар киритилган. Бизга маълумки ушбу Тартиб бўйича 300 АҚШ доллари 1 000 АҚШ долларига ўзгартирилган.... Далее\n1. Чет эллик таъсисчи муассислар таркибидан чиққанда корхона унга қандай суммани тўлаши керак: - устав фонди шакллантирилган пайтда у томонидан киритилган 300 минг АҚШ доллари; - ёки МБнинг бугунги кундаги курси эквивалентида 161,2 минг АҚШ доллари. 2. Ушбу вазият бўйича бирон-бир меъёрий ҳужжат борми? 3. Ушбу операциялар бўйича қандай бухгалтерия ўтказмалари амалга оширилади?\nМЧЖ шаклидаги қўшма корхона 2010 йилда таъсис этилган. Ўша пайтда чет эллик таъсисчи – норезидент – юридик шахс 300 минг АҚШ доллари эквивалентига тенг суммадаги асосий воситалар, хом ашё материалларини устав фондига киритган ва улар бухгалтерия ҳисобидан 480,2 млн сўм (ЎзР МБнинг курси бўйича 1 АҚШ доллари – 1600,58 сўм) ҳисобида кирим қилинган.... Далее


Туронбанк ва “Mastercard” ҳамкорликда янги хизматларни жорий этмоқда - «Туронбанк» АТБ\nТуронбанк ва “Mastercard” ҳамкорликда янги хизматларни жорий этмоқда\nМаълумки, Туронбанк АТБ глобал тўлов индустриясида фаолият юритаётган энг илғор технологик компания бўлмиш “Mastercard” халқаро тўлов тизими билан яқин ҳамкорликни йўлга қўйиб, ўзининг замонавий менежмент стратегиясида иш юритмоқда. Хусусан, жорий йил бошидан молия муассасаси ушбу турдаги халқаро пластик карталарини тўлақонли эмиссия қилишни бошлади. Сабаби, ушбу хизмат жаҳон стандартларига тўлиқ жавоб бериб, NFC (контаксиз алоқа) тизимида ишлаши билан аҳамиятлидир. Айни пайтда банкда икки турдаги яъни “Mastercard Standard” ва “Mastercard Gold” карталари муомалада, уларга “MyTuron” иловаси орқали чекланмаган миқдорда хорижий валюта сотиб олиш имконияти берилади.\nТуронбанк АТБнинг бош офисида ўтган учрашувда “Mastercard” халқаро тўлов тизими билан ҳамкорликни янада кенгайтириш, янги стратегик лойиҳаларни амалга ошириш каби қатор масалалар муҳокама этилди. Унда “Mastercard”нинг Грузия ва Марказий Осиё бўйича минтақавий менежери Игор Степанов ва “Mastercard” бизнесини Марказий Осиё мамлакатларида ривожлантириш директори Антон Бороздин ва банкнинг “Чакана хизматлар кўрсатиш” департаменти вакиллари иштирок этишди. Мулоқот чоғида таъкидланганидек, ушбу оммабоп тўлов тизимининг муомалага чиқарилиши кутилгандан ҳам ижобий натижа бериб, ундан фойдаланувчилар сони 7 мингдан ошди.\nКартамиз биз кутганимиздан ҳам тез суръатда оммалашганидан жуда ҳам ҳурсандмиз. Тўғриси, истеъмолчилар бу қадар илиқ кутиб олишади деб ўйламаган эдик. Бу ҳам бўлса, аҳолининг банкка бўлган ишончи мустаҳкам эканлигидан далолатдир. Менимча, энди кейинги босқичга ўтсак ҳам бўлади яъни хизматларнинг турини кенгайтириш лозим. Хусусан, сайёхатга чиқишни севучилар учун кобейжинг карталарини ишга тушириш таклифингиз менга айниқса маъқул бўлди. Бу муваффақиятли лойиҳа бўлиши турган гап деди “Mastercard” бизнесини Марказий Осиё мамлакатларида ривожлантириш директори Антон Бороздин. Ҳамкасбининг сўзларига қўшимча қилар экан, “Mastercard”нинг Грузия ва Марказий Осиё бўйича минтақавий менежери Игор Степанов шу каби самарали лойиҳаларни амалга ошириш икки томонлама ҳамкорликни янги босқичга олиб чиқишига ишонч билдириб, “Mastercard” ўзининг инновацион хизматлар билан Ўзбекистон молия бозорига кириш ниятида эканлигини қайд этди.\nШу ўринда қўшимча қилиш керак, Туронбанк АТБ томонидан “Mastercard” карталарининг оммабоплигини ошириш, аҳолига унинг кенг имкониятларини етказиш мақсадида бир қатор акциялар ўтказиш ҳам мунтазамлик касб этди. Унинг доирасида эса 90 нафардан зиёд мижозларга турли хилдаги махсус совғалар топширилиб, 7 мингга яқин “Mastercard” карталари очилди. Энг олий соврин, Nexia III енгил автомобили эса акция ғолибига топширилди. Мазкур акция кенг жамоатчилик томонидан илиқ қабул қилинганлиги сабабли, жорий йилнинг 15 август санасидан янги “Mastercard” халқаро пластик карталаридан фойдаланинг ва Янги йил таътилини Жанубий – шарқий Осиёнинг илиқ денгиз соҳилларида Туронбанк билан ўтказинг акциясига старт берилди. Ушбу акция жорий йилнинг 1 декабрга қадар давом этади.\nМазкур акция бўйича тўлиқ маълумотларни ушбу ҳавола орқали олишингиз мумкин\nАвтор: кўрсатилмаган / Манба: кўрсатилмаган / Кўришлар: 336\nЭнди фоизлар камайди!\nUSD 10170 10220 10184.73\nСотиб олиш/Сотиш - 07.07.2020 09:00 дан маълумотлар\n12 Июл 2020, 20:46 (GMT+5)


1038-XII-сон 05.05.1994. «Ўзбекистон қаҳрамони» унвонини белгилаш ва олий нишон-«Олтин юлдуз» медалини таъсис этиш тўғрисида\n«ЎЗБЕКИСТОН ҚАҲРАМОНИ» УНВОНИНИ БЕЛГИЛАШ ВА ОЛИЙ НИШОН — «ОЛТИН ЮЛДУЗ» МЕДАЛИНИ ТАЪСИС ЭТИШ ТЎҒРИСИДА\n«Ўзбекистон Қаҳрамони» унвони тўғрисидаги НИЗОМ\n1. «Ўзбекистон Қаҳрамони» унвони белгилансин ва олий нишон — «Олтин Юлдуз» медали таъсис этилсин.\n2. «Ўзбекистон Қаҳрамони» унвони тўғрисидаги Низом тасдиқлансин (илова қилинади).\n3. «Олтин Юлдуз» медалининг тавсифи тасдиқлансин (илова қилинади).\n«Ўзбекистон Қаҳрамони» унвони тўғрисидаги\n1. «Ўзбекистон Қаҳрамони» унвони олий даражадаги мукофот бўлиб, Ўзбекистон Республикасининг фуқароларига давлат ва халқ олдидаги қаҳрамонона жасорат кўрсатиш билан боғлиқ хизматлари учун берилади.\n«Ўзбекистон Қаҳрамони» унвони айрим ҳолларда Ўзбекистон Республикаси фуқароси бўлмаган шахсларга ҳам берилиши мумкин.\n2. «Ўзбекистон Қаҳрамони» унвони Ўзбекистон Республикаси Президенти томонидан берилади. Унвон бериш тўғрисидаги Фармон матбуотда ва бошқа оммавий ахборот воситаларида эълон қилинади.\nЎзбекистон Республикаси Президентига «Ўзбекистон Қаҳрамони» унвони бериш Ўзбекистон Республикаси Олий Мажлиси томонидан амалга оширилади.\n3. «Ўзбекистон Қаҳрамони» унвонини бериш Ўзбекистон Республикаси Вазирлар Маҳкамаси, Ўзбекистон Республикаси Конституциявий судининг Раиси, Ўзбекистон Республикаси Олий судининг Раиси, Ўзбекистон Республикаси Бош прокурори, Қорақалпоғистон Республикаси Жўқорғи Кенгесининг Раиси, вилоятлар ва Тошкент шаҳар ҳокимлари, вазирликлар, давлат қўмиталари ва идоралар раҳбарларининг ҳамда жамоат бирлашмалари республика органларининг тақдимномасига биноан амалга оширилади.\n4. «Ўзбекистон Қаҳрамони» унвони билан тақдирланган шахсга «Олтин Юлдуз» медали ва унвон берилганлиги тўғрисидаги тегишли ҳужжат топширилади.\n5. «Олтин Юлдуз» медалини тантанали ва кенг ошкоралик вазиятида Ўзбекистон Республикаси Президенти ёки унинг номидан Ўзбекистон Республикаси Олий Мажлисининг Қонунчилик палатаси Спикери, Ўзбекистон Республикаси Олий Мажлисининг Сенати Раиси, Ўзбекистон Республикаси Бош вазири топширади.\n6. «Ўзбекистон Қаҳрамони» унвони билан тақдирланган шахслар ойлик иш ҳақига ёки пенсияга қўшимча равишда энг кам ойлик иш ҳақи миқдорида ой сайин тўланадиган устама мукофот оладилар.\n«Ўзбекистон Қаҳрамони» унвони билан тақдирланган шахслар Ўзбекистон Республикаси ҳудудида давлат пассажир транспортининг барча турларида (таксидан ва бошқа транспорт турларининг буюртма рейсларидан ташқари) текинга юриш ҳуқуқига эгадирлар.\n6-модданинг иккинчи қисмининг шаҳар йўловчилар транспортидан бепул фойдаланишга доир қисми Ўзбекистон Республикасининг «Шаҳар йўловчилар транспортидан бепул фойдаланишни тартибга солиш тўғрисида»ги Қонунига асосан ўз кучини йўқотган.\n«Ўзбекистон Қаҳрамони» унвони билан тақдирланган шахслар қонун ҳужжатларида белгилаб қўйиладиган бошқа имтиёзлардан ҳам фойдаланадилар.\n«Ўзбекистон Қаҳрамони» унвонига сазовор бўлган шахслар Ўзбекистон Республикаси Солиқ кодексига асосан жимоний шахсларнинг даромад солиғидан қисман (даромад олинган ҳар бир ой учун энг кам иш ҳақининг тўрт баравари миқдоридаги даромадлар бўйича) (180-модда), жисмоний шахсларнинг мол-мулкига солинадиган солиқдан (275-модда) ва ер солиғидан (290-модда) озод қилинадилар.\n7. «Олтин Юлдуз» медали кўкракнинг чап томонига орден ва медаллардан юқорироққа тақилади.\n8. «Ўзбекистон Қаҳрамони» унвонини такроран бериш мумкин эмас.\n9. «Ўзбекистон Қаҳрамони» унвони вафотидан кейин берилган тақдирда «Олтин Юлдуз» медали ва унвон берилганлиги тўғрисидаги ҳужжат мукофотланганнинг оиласига топширилади.\n«олтин юлдуз» медалининг тавсифи\n«Олтин Юлдуз» медали 585 даражали (пробали) олтин қотишмасидан тайёрланади ва олд томонида ҳар бир қиррасининг икки ёнбағридан олтин нурлар таралган саккиз қиррали юлдуз шаклида бўлади. Юлдузнинг қарама-қарши жойлашган учларининг ораси 32 миллиметр. Медаль марказидаги диаметри 8 миллиметрли сатҳга жо бўлган доира ичида Ўзбекистон Республикаси Давлат гербининг рамзига монанд ярим ой ва беш қиррали юлдуз жойлашган. Ярим ой жо бўлган сатҳ айланасининг диаметри 6 миллиметр, беш қиррали юлдуз жо бўлган сатҳ айланасининг диаметри эса 3 миллиметрдир.\nМедалнинг орқа томони марказида Ўзбекистон Республикаси Давлат герби жойлашган. Гербнинг пастидаги нурга медалнинг рақами 1 миллиметр катталикдаги ботиқ шрифт билан ёзилган.\nМедаль ёнлари ўйиқ тўғри тўртбурчак шаклида ишланган, ўлчами 16х25 миллиметрли кумуш қадағич (колодка)га кумушдан ишланган илмоқча ва ҳалқа ёрдамида уланади. Қадағичнинг қисмлари ва ҳалқа 0,25 микрон қалинликдаги тилла билан қопланган.\nҚадағичнинг ички қисми республика Давлат байроғининг рангидаги йўл-йўл зардўзи мато (лента) билан қопланган. Матонинг катталиги 11х20 миллиметр.\nҚадағичнинг орқа томонида тақма тўғноғич бор.\nМедаль оғирлиги 12,5 грамм\n(Ўзбекистон Республикаси Олий Кенгашининг Ахборотномаси, 1994 й., 5-сон, 113-модда; Ўзбекистон Республикаси Олий Мажлиснинг Ахборотномаси, 1996 й., 9-сон, 141-модда; Ўзбекистон Республикаси қонун ҳужжатлари тўплами, 2004 й., 51-сон, 514-модда; 2017 й., 37-сон, 978-модда)


11:12 / 08.06.2019 1227 pdf Ўқиш режими + -\n«Эй мўминлар, кофирларнинг лашкарига дуч келганингизда (саноқлари кўплигини кўриб) уларга орқа ўгирманглар (яъни, қўрқиб қочманглар). Кимки ўша (уруш) кунида жанг йўсинини ўзгартириш ёки бошқа бир гуруҳ (мусулмонларга) қўшилишдан ташқари ҳолатда, уларга (кофирларга) орқа ўгириб қочса, бас, у Аллоҳ тарафидан бўлган ғазаб билан кетибди ва унинг жойи жаҳаннамдир. Нақадар ёмон оқибат-а!» (Анфол сураси, 15–16 оятлар)\nЯъни, эй иймон келтирганлар, сизлар кофирлар билан жангга киришганингизда, жанг майдонини ташлаб қочманглар. Балки сабот билан сабр-матонат кўрсатинглар. Фақат бошқа кофир тоифага ҳужум қилиш ёки душманни алдаш учун ҳийла ишлатиб, қочгандай кўриниб қайта ҳужум қилиш, сафларни тартибга келтириш мақсадида ё бўлмаса, бошқа бир мусулмон гуруҳга қўшилиб, кучларни бирлаштириш ниятида чекинсангиз, майли. Кимки шу каби мақсадларсиз душмандан қўрқиб қочса, у Аллоҳнинг ғазабига дучор бўлади ва борадиган жойи жаҳаннамдир.\nАбу Ҳурайра розияллоҳу анҳу айтадилар: «Расулуллоҳ соллаллоҳу алайҳи васаллам: «Еттита ҳалок қилувчи гуноҳдан сақланинглар», дедилар. «Ё Расулуллоҳ, улар қайсилар?» деб сўрашган эди, «Аллоҳга ширк келтириш, сеҳр, Аллоҳ (ўлдиришни) ҳаром қилган жонни ноҳақ ўлдириш, етим молини ейиш, душман бостириб келган кунда (жангдан) қочиш ва покдомон мўмина аёлларни бадном қилиш», дея жавоб бердилар» (Мутаффақун алайҳ).\nИбн Аббос розияллоҳу анҳумо айтадилар: «Агар сизлардан йигирмата сабр-тоқатли киши бўлса, икки юзта (душманни) енгар!» (Анфол сураси, 65) ояти нозил бўлгач, Аллоҳ йигирмата мусулмонга икки юзта душманданқочмасликни фарз қилди. Сўнг: «Енди Аллоҳ сизларнинг (юкингизни) енгил қилди...» (Анфол сураси, 65) ояти нозил бўлди ва юзта мусулмонга икки юзта душмандан қочмаслик фарз бўлди» (Бухорий, Абу Довуд ривояти).\n09:00 / 08.06.2019 657\n13:30 / 08.06.2019 1625\n2611 16:00 / 10.12.2018\n1683 11:35 / 10.06.2019\n2332 11:03 / 24.11.2018\n1756 17:30 / 03 июль


Президенти Шавкат Мирзиёев мамлакатимизга расмий ташриф билан келган халқаро валюта жамғармаси бошқарувчи директори Кристин Лагардни қабул қилди. Давлатимиз ... раҳбари олий мартабали меҳмонни самимий қутлар экан, Ўзбекистон ва халқаро валюта жамғармаси ўртасидаги амалий мулоқот ва ўзаро манфаатли ...\nШавкат Мирзиёев 25 апрель куни «Дяоюйтай» қароргоҳида халқаро валюта жамғармаси бошқарувчи директори Кристин Лагардни қабул қилди. Давлатимиз раҳбари ХВЖ билан кейинги йилларда жадал ва тизимли ... олган ҳамкорлик даражасидан мамнунлигини билдирди. Кристин Лагард халқаро валюта жамғармаси комплекс иқтисодий ва таркибий янгиланишларни ...\nёки жаҳон ялпи ички маҳсулотининг 225 фоизини ташкил этди. Буни халқаро валюта жамғармаси ҳисоблаб чиқди. Ташкилот томонидан таъкидланишича, ...


Cодиқ Сафоев қирғизистонлик ҳамкасби билан парламентлараро (...)\nCодиқ Сафоев қирғизистонлик ҳамкасби билан парламентлараро алоқаларни ривожлантириш масалаларини муҳокама қилди\nЎзбекистон Республикаси Олий Мажлиси Сенати Раисининг биринчи ўринбосари, Ўзбекистон-Қирғизистон парламентлараро ҳамкорлик комиссияси ҳамраиси Содиқ Сафоев Қирғизистон Жокорку Кенеши Торағаси (спикери) ўринбосари, ушбу парламентлараро комиссия ҳамраиси М.Бакиров билан видеомулоқот тарзида суҳбат ўтказди, деб хабар бермоқда «Дунё» АА мухбири Сенат манбасига асосланиб.\nМулоқотда икки томонлама парламентлараро алоқаларни ривожлантириш масалалари ҳақида фикр алмашилди.\nБундан ташқари, икки мамлакат раҳбарлари томонидан олиб борилаётган сиёсат ва Ўзбекистон Президенти Шавкат Мирзиёевнинг саъй-ҳаракатлари натижасида ўзаро ҳамкорлик сифат нуқтаи назардан янги поғонага кўтарилганлиги қайд этилди. Эришилган ҳамкорликнинг янги даражаси, айниқса, пандемия шароитида ўзаро кўрсатилган ёрдам туфайли яққол намоён бўлганлиги таъкидланди.\nШу билан бирга, икки давлат чегарасида юз берган сўнгги воқеалар жиддий хавотир уйғотаётгани қайд этилди.\nБу вазиятда парламент аъзолари четда турмаслиги лозимлиги айтилди. Улар ҳукумат ва ҳокимиятнинг маҳаллий вакиллик органлари билан биргаликда бу борада ҳар томонлама кўмаклашиш, чегарадош туманларда барқарор ҳолатни мустаҳкамлаш юзасидан фаол иш олиб бориши лозим.\nЎз навбатида, М.Бакиров икки томонлама муносабатларнинг ҳозирги жиҳатларини юксак баҳолаши ва қадрлашини таъкидлади. “Янги аҳамият касб этган ҳамкорлигимизни кўз қорачиғимиздек асрашимиз керак”, — деди у.\nБундан ташқари, парламентарий рўй берган воқеа хусусида парламент дипломатияси ва маҳаллий ҳокимият вакиллик органлари ресурсидан фойдаланиш муҳимлигини қўллаб-қувватлади.\nТомонлар Ўзбекистон ва Қирғизистон парламентлараро мулоқоти икки мамлакат халқлари ўртасида ишончни мустаҳкамлашга хизмат қилишини таъкидлади.


Теги:БАТЭ | Узбекистан\nАбрамов унга имкон бермаган эди...\nЎзбекистон миллий терма жамоасининг 2022 йилги жаҳон чемпионати сари юриши ўта муваффақиятсиз якунланди. Ўзбекистонлик футбол ишқибозлари учун мундиал яна армон бўлиб қолди. Бу гал мақсад сари курашни жуда эрта якунлашга мажбур бўлдик. Бир қарашда терма жамоамиз бу вазифани қийинчилик билан бўлса-да, уддайлай оладигандек кўринганди. Ҳар ҳолда таркибга жалб қилинган йигитларнинг аксарияти маҳорат ва истеъдод бобида жаҳон чемпионати саралашининг иккинчи босқичидан муваффақиятли ўтган термалар вакилларидан кам эмасди...\nНаилож, энди терма жамоа қайтадан шакллантирилади. Аксарият футболчилар ўз ўрнини етишиб чиқаётган ёшларга бўшатиб беради. Бу табиий ҳол.\nКелажакда терма жамоамиз корига яраши мумкин бўлган футболчилардан бири Беларусь миллий чемпионати етакчиларидан бирига айланган Шаҳбоз Умаровдир. У кетма-кет иккинчи йил ушбу мамлакат футболида ўзини яхши томондан кўрсатиб келмоқда. Ҳатто, Вадим Абрамов Беларусга бориб, унинг ўйинини бевосита томоша қилиб келди. Бироқ, Умаров нимагадир мамлакатимиз бош жамоасига жалб қилингани йўқ...\nБеларусь футболини таҳлил қилаётган мутахассислар чемпионатда ўзини ижобий томондан намоён қилаётган ижрочиларнинг ҳаракатларини баҳолаб боради. Жорий мавсум мамлакат кубогини қўлга киритган ва чемпионатда олтин медаль учун курашда “Шахтёр” билан рақобатлашаётган БАТЭ муваффақиятларига Шаҳбоз Умаров катта ҳисса қўшаётгани алоҳида эътироф этилмоқда.\nБАТЭ футболчилари лига жамоалари орасида бир учрашувда кўп зарба бериш, тўпни узоқ эгаллаб туриш, алдаб ўтиш, рақиб жамоа майдонида тўпни олиб қўйиш ва унга эгалик қилиш, прессинг, қанотлардан ҳужум уюштириш ва ўйин сифати бўйича пешқадам ҳисобланади. Бу жараёнларда Шаҳбоз Умаров бевосита иштирок этадиган лидер ўйинчилардан бири сифатида гавдаланмоқда.\nБАТЭ қанотлардан ҳужум уюштириш ва бурчак тўплари ишлаб олишга катта эътибор беради. Жамоа вакилларидан Шаҳбоз Умаров ва Павел Нехайчик бурчак зарбаларини амалга оширишда лигада кучли учликдан жой олган. Бундан ташқари, борисовликларнинг бу икки футболчиси жамоадошлари Станислав Драгун билан бирга ҳал қилувчи пас оширишда лиганинг бошқа ўйинчиларидан анча ўзиб кетди.\nШаҳбоз Умаров рақибларни алдаб ўтиш бўйича ҳам энг зўри. У ҳар 90 дақиқада ўртача 11,75 марта алдамчи ҳаракатларни ишга солмоқда ва уларнинг 51 фоизини муваффақиятли якунлаяпти.\nОлий лиганинг бошқа ҳеч бир жамоаси ҳужумида ўйинга бу қадар кучли таъсир ўтказадиган маҳоратли ҳужумкор ўйинчилар гуруҳига эга эмас.\nБеларусь чемпионатининг 12-турида БАТЭ ўз майдонида “Нёман”ни 3:0 ҳисобида мағлубиятга учратди. Биринчи голга ҳаммуаллифлик қилган легионеримиз кетма-кет тўртинчи ўйинда ўз ҳисобига самарали ҳаракат ёзиб қўйган бўлса, Павел Нехайчик бу ишни учта учрашувда уддалади, Максим Скавиш эса иккита баҳсда учта гол урди.\nУмумий ҳисобда, Шаҳбоз Умаров олий лига ўйинларида рақиблар дарвозасига бешта тўп киритиб, жамоадошларига тўртта голли пас узатди. Бу лигадаги энг яхши кўрсаткичлардан бири сифатида БАТЭнинг 29 очко билан иккинчи ўринни эгаллаб туришига хизмат қилмоқда.\nШаҳбоз Умаров самарали ҳаракатларини 13-турда ҳам давом эттиришини кутяпмиз. БАТЭ футболчилари 19 июнга белгиланган навбатдаги беллашувда “Динамо-Минск” жамоаси меҳмони бўлади.\nБиз эса, янгидан шакллантириладиган Ўзбекистон миллий терма жамоасида машаққатли меҳнати, катта иштиёқи, тинимсиз ҳаракати билан ўз салоҳияти ва истеъдодини намоён этиб келаётган футболчилар қаторида Шаҳбоз Умаров каби келажаги порлоқ ўйинчиларга ҳам имконият берилиши тарафдоримиз.\n“Женоа” мухлислари Шомуродовнинг кетиб қолишидан хавотирда!\nFuture Team Entertainment\nEee vapshe zo'r o'ynaydi. Anchadan beri kuzataman. Shtraflardan tiqib tashidi\nМураббий масҳарабоз бўлганда,яхши ўйнагандан не наф?\nRahbarlarga pora bermagan.


R S2021-06-24T17:17:40+05:0024 Iyun, 2021|Анонслар, Навоий вил., Умумий янгиликлар, Ҳудудлардан янгиликлар, Янгиликлар|\n27 июнь — Матбуот ва оммавий ахборот воситалари ходимлари куни муносабати билан навоийлик бир гуруҳ фаол ижодкорлар Ўзбекистон Журналистлари ижодий уюшмаси Навоий вилояти бўлими томонидан рағбатлантирилди.\nҚайд этиш керак, айни пайтда Навоий вилоятида 2 та телевидение, 30 та газета таҳририятларида 250 нафарга яқин ходимлар, хусусан 50 нафардан зиёд ижодий ходимлар фаолият юритмоқда.\nВилоятда давлат бошқарув органлари фаолияти очиқлигини таъминлаш, ҳудудда амалга оширилаётган кенг кўламли ислоҳотлар, қолаверса аҳолининг мавжуд муаммоларини кенг жамоатчилик муҳокамасига олиб чиқишда журналистларнинг роли ошиб бормоқда. Буни эса ОАВда эълон қилинаётган таҳлилий материаллар, журналистик текширув ишлари ва танқидий кўрсатувлар сони ортиб бораётганидан билиб олиш мумкин.\nТақдирлаш жараёнида 20 нафарга яқин журналист иштирок этиб, дастлаб бўлим раиси О.Аслонов йиғилганларни қутлар экан, уларнинг келгуси ижодий фаолиятига муваффақият тилади. Шундан сўнг таҳририятлар вакилларига тантанали тарзда ташаккурнома ҳамда қимматбаҳо совғалар топширилди.\nСўнгги йилларда журналистлар орасидаги жипслик, ўзаро бир-бирини қўллаш анчагина яхши томонга ўзгарган, — дейди ЎзАнинг вилоят мухбири Абдували Бўриев. — Бу бевосита уюшма ва давлат органлари ҳамкорлигида жойларда ўтказилаётган пресс-тур, матбуот анжумани ҳамда брифинглар самарасидир.\nТантанали тадбирда бир гуруҳ фахрий ижодкорлар сўзга чиқиб, яқинлашиб келаётган касб байрами шукуҳи ҳамда юртимизда сўз эркинилигини таъминлаш тобора мустаҳкамланиб бораётгани хусусида фикр билдиришди.\nАРХИВ ИДОРАЛАРИ ФАОЛИЯТИНИ ЖАДАЛ ЁРИТГАН ЖУРНАЛИСТЛАРГА МУКОФОТЛАР ТОПШИРИЛДИ\nНавоий вилоятида фаолият юритаётган журналистлар ҳамда вилоят архив иши бошқармаси ўртасида мустаҳкам ҳамкорлик ўрнатилган бўлиб, архив идораларида ОАВ вакиллари учун доимий тарзда матбуот анжумани ва пресс-тур тадбирларини ташкил этиб бориш анъанага айланган.\nВилоят архив иши бошқармаси томонидан 27 июнь — Матбуот ва оммавий ахборот воситалари ходимлари куни муносабати билан ана шундай тадбирларда фаол қатнашиб, жараёнларни батафсил ёритган бир гуруҳ журналистлар рағбатлантирилди.\nНавоий шаҳридаги “Коворкинг” марказида ўтказилган тадбирда 10 дан зиёд республика ва вилоят таҳририятлари вакиллари иштирок этишди.\nЯқинда Навоий шаҳри ва Конимех туманлари архивлари янги биноларга кўчиб ўтди, — дейди вилоят ҳудудий архив иши бошқармаси бошлиғи Сайёра Бекова. — Мазкур жараёнлар журналистларимиз томонидан кенг ёритилиб, бошқармамизнинг журналистлар билан олиб бораётган ҳамкорлиги эътироф этилиб, бу тажрибани республика архив идоралари миқёсида оммалаштириш масаласи ҳам кўриб чиқилди. Ўйлайманки, бундан кейин ҳам мана шу жадал ўзаро ҳамкорлигимиз давом этиб бораверади.\nВилоятимизда журналистлар билан яқин ҳамкорлик олиб бораётган давлат идоралари кўп, — дейди “Навоий зиёси” газетаси муҳаррири Санжар Қурбонов. — Мазкур жараён ислоҳотлар жараёни билан аҳолини яқиндан таништириб боришда муҳим саналади ҳамда фаолияти мунтазам ёритилаётган ташкилотга нисбатан халқнинг ишончи ортади. Архив идоралари ана шундай тизимлардан биридир.\nТадбир фикр ва эътирофлардан сўнг тақдирлаш маросимига уланиб, бир гуруҳ ижодкорларга архив идорасининг совғалари тақдим қилинди. Якунда яна бир бор архив идоралари журналистлар билан яқиндан ҳамкорлик қилишдан манфаатдор эканлиги таъкидланди.


Миришкор туманининг 14- сонли МТТдаги номақбул шароитлар ҳақидаги маълумот тасдиқланмади. – Бош саҳифа\nБош саҳифа / Ахборот хизмати / Янгиликлар / Миришкор туманининг 14- сонли МТТдаги номақбул шароитлар ҳақидаги маълумот тасдиқланмади.\nМиришкор туманининг 14- сонли МТТдаги номақбул шароитлар ҳақидаги маълумот тасдиқланмади.\nМактабгача таълим вазирлиги ижтимоий тармоқларда тарқалган Қашқадарё вилояти, Миришкор туманида жойлашган 14- сонли МТТдаги номақбул шароитлар ҳақидаги маълумотларни ўрганиб чиқди.\n2019 йил 24 июль куни Мактабгача таълим вазири Агриппина Шин топшириғига кўра, Қашқадарё вилояти мактабгача таълим бошқармаси бошлиғи, Қарши шаҳридан 140 км узоқликда жойлашган Миришкор туманида бўлди ва ҳолатни жойида ўрганиб чиқди.\nРежадан ташқари ўтказилган текширув натижасида қуйидагилар аниқланди:\n1. Миришкор туманида жойлашган 14- сонли МТТ 1986 йилда қурилган бўлишига қарамай бирор марта капитал таъмир қилинмаган. МТТда 4 гуруҳ бўлиб, уларда 100 нафар бола тарбияланмоқда.\n2. 2019 йил июнида ҳокимият 14- сонли МТТга жорий таъмир учун маҳаллий бюджетдан 50 млн. сўм ажратган. Ушбу маблағ ҳисобидан 2 хона таъмирланди, янги краватлар ва кўрпа–тўшак, чойшаблар сотиб олинди. Ажратилган маблағ МТТни тўла янгилаш учун етарли бўлмаганлиги сабабли, гуруҳларнинг биридаги крават ва чойшаблар янгиланмаган, аммо тоза ва ишлатса бўладиган ҳолатда.\n3. Ошхонада 2 та иш ҳолатидаги газ плитаси мавжуд (газ баллонлари бино ташқарисига чиқарилган), музлатгич ва кастрюллар тоза ҳолатда. Ошхона таъмири ҳокимият томонидан ажратиладиган навбатдаги транш ҳисобидан амалга оширилиши режалаштирилган.\n4. МТТ кўздан кечирилганда бу ерда видеотасвирдаги қозон-ўчоқ умуман мавжуд эмаслиги аниқланди.\nОлиб борилган ўрганиш натижаларига кўра интернет тармоғида тарқалган маълумотлар ўз тасдиғини топмади:\n14- сонли МТТдаги шароитлар мақбул ҳолатда бўлиб, бу ерда овқат таёйрлаш учун барча керакли ошхона ускуна ва анжомлари мавжуд(яъни овқатни ерда ёки қўлбола ўчоқда таёйрлаш зарурати йўқ).\nҚашқадарё вилояти мактабгача таълим бошқармаси бошлиғининг 14-сонли МТТга ташрифи ҳақидаги видеолавҳа билан қуйида танишишингиз мумкин.


Рамазони шариф муборак бўлсин! / ADOLAT ижтимоий-сиесий газетаси\nРамазони шариф муборак бўлсин!\nМустақиллик неъмати боис юртимизнинг ҳар бир гўшаси кундан-кунга чирой очмоқда. Ҳур диёримиз мусулмонлари йигирма олти йилдирки, мустақиллик шароитида эркин нафас олаётганликларидан Аллоҳ таолога чексиз миннатдорлик изҳор қилиб, доимий равишда ҳамду санолар айтмоқда. Ватанимиз мустақиллиги йилдан-йилга мустаҳкамланиб, Ўзбекистонимиз халқаро миқёсда ўзининг муносиб ўрнини эгаллаб, халқимизнинг турмуш даражаси, эл-юрт фаровонлиги янада равнақ топмоқда. Айниқса, ҳукуматимиз раҳбарияти мусулмонларнинг диний маросимларини, ибодатларини эмин-эркин адо этишлари учун лозим бўлган барча шарт-шароитларни яратиб бермоқда.\nПрезидентимизнинг матбуотда эълон қилинган “Муборак Рамазон ойини муносиб кутиб олиш тўғрисида”ги қарорини ўқиб, беҳад қувондик. Қарорда нафақат Рамазон ойи, балки мўмин-мусулмонларга бўлган эътибордан бошимиз осмонга етди. Рамазон ойи бизга ўз фойдамизни эмас, бошқаларнинг манфаатини кўзлаб яшаш кераклигини ўргатади. Бу ойда саховатпеша халқимизнинг меҳр-муруввати янада ортади.\nШўролар даврида бугунгидек кенг, ёруғ ва муҳташам масжидлар қаёқда эди. Таровеҳ намозларини қўя туринг, ҳатто ҳайит намозларини ҳам қабристонларда беркиниб ўқиган кунларимиз бўлган. Бугун биргина Тошкент шаҳрида юздан ортиқ масжид бор. Шунинг ўзи ҳам юртимизда мўмин-мусулмонларнинг бемалол ибодат қилишларига ҳеч қандай тўсқинлик йўқлигидан далолат. Бу кунларга етиш кўпчиликка насиб этмади, бу кунларнинг қадрини ҳеч нарса билан тенглаб бўлмайди.\nШу улуғ кунларда истиқлол шарофати ила муқаддас ислом динимиз арконларини, қадриятларимиз ҳамда ибодатларимизни эмин-эркин адо этишимиз учун Юртбошимиз ва ҳукуматимиз томонидан барча қулайликлар, зарур шароитлар яратиб берилганини, жаҳон илму фани, маданияти ривожига улкан ҳисса қўшган ўнлаб алломаларимизнинг илмий мерослари ва қадамжолари тикланганини мамнуният билан таъкидламоқ лозим.\nРамазон ойи қадимдан юртимизда халқимизга хос меҳр-мурувват, бағрикенглик ва саховат ифодаси бўлиб келган.\nУшбу фазилатли ойда хайрли ва савобли ишларни кўпроқ амалга оширишга, жисмоний ва маънавий томондан покланишга, ёмон сифатлардан, қабиҳ одат ва қилмишлардан холи бўлишга ҳаракат қилинади, кўплаб хайрия, эҳсон ва мурувват тадбирлари амалга оширилади.\nМана, улуғ ойнинг муборак кунларига ҳам етдик. Гуноҳлардан покланган қалб эзгуликка тўлмоқда. Эзгуликка лиммо-лим диллардан тўкилган дуолар бешак ижобат бўлгай, иншааллоҳ! Шундай экан, самимий тилаклар тўхтовсиз даргоҳи илоҳийга юксалиб турган мана шу ғанимат паллада азиз диёримиз, қадрли юртдошларимиз ҳақига эзгу дуолар қилсак: Илоҳим, Ватанимиз осмони ҳамиша мусаффо бўлсин.\nВатанимизнинг обод, турмушимизнинг янада фаровон бўлиши йўлида чарчоқ ва ҳордиқ билмай меҳнат қилаётган муҳтарам давлатимиз раҳбарини Парвардигорнинг ўзи қўлласин. Фазилатли Рамазон ойи шарофати билан дилларимиз имон нури ила мунаввар бўлиб, хонадонларимиз хайру баракотга тўлсин, бошимиз узра меҳр-оқибат ва илму маърифат нурлари ёғилаверсин.\nРамазони шариф тинчлик, барокат, яхшилик келтирсин. Аллоҳ таоло баркамолликка интилаётган фарзандларимиз салоҳиятли, Ватанига садоқатли бўлишини насиб айласин.\nЮнусобод тумани бош имом-хатиби\nНеча асрлар мобайнидан шаклланиб, сайқал топиб, турмуш тарзимизга сингиб кетган урф-одатларимиз, анъаналаримиз билан бир қаторда, кундалик мулоқотл...\nШАРИФ ШАҲАРНИНГ БОҚИЙЛИК ТИМСОЛЛАРИ...\nЕр юзида инсоният маънавий юксалишига бешик бўлган, кечмиши бир неча минг йиллик тарихга бориб боғланадиган, башариятнинг барча тараққиёт босқичлар...\nПарламент ва жамоатчилик назоратининг муҳим омили...\nДемократик ислоҳотларнинг янги босқичида мамлакатимизда вакиллик ҳокимияти ваколатларини янада кенгаймоқда....\nНурободда 22,1 фоиз бола МТМга қамраб олинади...\nГазета — халқ минбари. Биз халқ депутатлари туман Кенгаши депутатининг мақоласини чоп этдик. ...


НАТО қўмондони Қуръонни ёқиш таҳдидларига эътироз билдирди - BBC O'zbek\nНАТО қўмондони Қуръонни ёқиш таҳдидларига эътироз билдирди\nАҚШ қўшинларининг Афғонистондаги қўмондони генерал Петреуснинг огоҳлантиришича, 11 сенябр ҳужумларининг 9 йиллиги санаси муносабати билан Қуръон нусхасини ёқиш қарори иттифоқчи кучларга хавф туғдириши мумкин, сабаби бу ҳодисага бутун мусулмон дунёсининг ғазаби қўзийди.\nГенерал Девид Петреус сўзларига кўра, Флоридада Қуръон нусхасини ёқиш режаси Толибонга қўл келади ва мусулмон дунёсида АҚШга қарши кайфиятларни кучайтиради.\nГенерал Девид Петреус Қуръон ёқилса, "нафақат Кобулда, балки бутун дунё бўйлаб" норозиликларга олиб келиши мумкин деб огоҳлантирди.\nБиз Исломнинг радикал унсурларига улар ҳаётимизни назорат қилмасликларини кўрсатмоқчимиз\nКобулдаги Америка элчихонаси чоп этган баёнотида, Флорида штатида жойлашган Гейнсвил черковининг 11 сентябр ҳужумларининг 9 йиллигини Қуръон нусхасини ёқиш билан нишонлаш борасидаги режалари қаттик қораланган.\nГенерал Америка матуботига қилган мурожаатида, бу қўшинларни ва бўлажак сай ҳаракатларимизни хавф остига қуйиши аниқ, деб ёзган.\n"Толибон айнан ушбу ҳаракатлардан фойдаланиб, ундан ҳам каттароқ муаммоларни чиқариб келиши мумкин. Нафақат Афғонистонда, биз дунёнинг турли бурчакларида ҳам Исломий жамоалар билан мулоқотдамиз," деди Афғонистонда 150 минг ҳарбийларга раҳбарлик қилаётган генерал Петреус.\nАмерика бошчилигидаги Ғарб колаицияси қўшинларидан ва НАТО ўқув машқларига раҳбарлик қилаётган генерал Уильям Кодвелнинг Си-эн-энга айтишича, "бу уларнинг муқаддас китоби, ва агар кимдирки мусулмонлар учун муқаддас нарсани вайрон қилмоқчи бўлса, бу албатта одамлар орасида баҳслашувларга олиб келиб, чуқур хавотирларни уйғотади."\nДушанба куни черков режасига норозилик билдириб, юзлаб Афғонлар пойтахт Кобулда намойишга чиқишганди. Улар қўлларида турли плакатлар кўтариб олиб, Кобулдаги Милод-ул Набий черкови ташқарисида тўпланганча, "Яшасин Ислом", "Америкага ўлим" деган сўзларни айтиб, ҳайқиришганди:\nНамойишчилар Америка черкови пастори Терри Жонснинг тулумига ўт хам қўйишганди.\nТолибон айнан ушбу ҳаракатлардан фойдаланиб, ундан ҳам каттароқ муаммоларни чиқариб келиши мумкин. Нафақат Афғонистонда, биз дунёнинг турли бурчакларида ҳам Исломий жамоалар билан мулоқотдамиз\nНамойишлар чоғида парламент аъзолари, вилоят кенгашлари вакиллари ва уламолар кескин чиқишлар қилишган.\nНамойишчилар Америка Қуръонни таҳқирлашни бас қилмас экан, намойишларини давом эттириш билан ҳам огоҳлантиришганди.\nАмериканинг Кобулдаги элчихонаси махсус баёнот билан чиқиб, черковнинг режаларини қоралаган ва расмий Вашингтон "атайдиган диний ёки этник гуруҳнинг кўнглига озор бериш ҳаракатларидан чуқур ташвишда" эканини билдирганди.\nАйнан бу мунозарали ҳолат Амеркада салбий кайфиятлар тус олганида содир бўлмоқда.\nНью-йоркда тўққиз йил олдин террор хужуми содир этилган жойда янги масжид ва Исломий маданият марказини қуриш режажарига аксар америкаликлар норози. Пастор Жоунс ўз режаларини эълон қилганидан бери жуда кўп таҳдидларни олганини айтди.\nУ генерал Петреуснинг хавотирларини тан олиб, "Уол стрит" журналига баёнотини чоп этди.\n"Биз Исломнинг радикал унсурларига улар ҳаётимизни назорат қилмасликларини кўрсатмоқчимиз," деб айтган пастор.\nПастор Жоунснинг эллик аъзодан иборат бўлган черкови борасида камдан-кам одам биларди.\nЛекин унинг интернет саҳифасида "Ислом зўравонлик ва зулумни қўллаб-қуватлайди," деган шиорлари кўп жойларда эътироз намойишларига сабаб бўлди.\nЯқинда минглаб мусулмонлар Индонезияда норозилик намойишларида иштирок этдилар.


Ҳавел юраги « Ўзбекистон Халқ Ҳаракати\n14 October 2013 - 16:48\nВацлав Ҳавел сиёсат билан шуғулланган одам ҳам самимий ва виждонли бўла олишини ўз мисолида кўрсатган сиëсатчи эди.\nПрагада 10 йил яшаб, бу шаҳар тимсолларига ҳам кўникдим.\nПрага марказидаги муқаддас Вацлавнинг от минган ҳайкали¸ Карл кўприги¸ Кафка музейи…\nБу тимсоллардан бири мен учун Вацлав Ҳавел эди.\nФақат у тош ҳайкал эмас¸ балки тирик ва ëнгинамизда эди.\nРадио эски бинода пайти у турли анжуманларга тез-тез келиб турар эди.\nБир марта журъат қилиб у билан қисқа суҳбатлашиб, расмга ҳам тушган эдим.\nКейинроқ Вацлав Ҳавелнинг соғлиги ëмонлашди ва анжуманларга камроқ келадиган бўлди.\nДекабрнинг 18-куни Вацлав Ҳавел ўлгани хабарини ҳамкасбим қўнғироқ қилиб айтганида автобусда Праганинг Браник деган жойидаги тепалик устида кетиб бораëтган эдим.\nДекабр ойи бўлишига қарамасдан қуëш чарақлаб турар, тепалик остида ястанган шаҳарнинг қизил томларини ярқиратар эди. Шаҳар худди почта откриткаси каби гўзал ва жозибадор. Шаҳарни тамсил қилган барча тимсоллар ўз жойида . Фақат Вацлав Ҳавел йўқ энди.\nАммо бир-биридан фарқли уч мамлакат Коммунистик Чехословакия¸ озод Чехославакия ва мустақил Чехияга президент бўлган Вацлав Ҳавел ўз ўлимидан кейин ҳам бу мамлакат тимсоли бўлиб қоладигандай кўринди менга.\nПрага устида порлаган юрак\n2003 йил 17 ноябрида Прага Градидаги муқаддас Иржа ибодатхонаси устида 15 метрлик улкан пушти юрак шакли ëндирилди.\nБу юрак рассом Иржа Давидга оид санъат асари эди.\nРассом ғоясига кўра, юрак тасвири Вацлав Ҳавел президентлигининг сўнгги 3 ойида ëниб туриши лозим эди.\nВацлав Ҳавел президентлик курсисини бўшатган куни шаҳар узра порлаган бу улкан юрак сўниши керак эди.\nРассом Иржа Давид: “Бу асарим бизга озодлик ва демократия келтирган етакчига миннатдорлик рамзидир”, деган эди.\nШаҳар узра порлаб турган юрак сўнганини кўрганимда ичимда бир маюслик пайдо бўлган эди.\nАммо бу маюслик баробарида “Қани энди менинг мамлакатимда ҳам ўз истаги билан кетадиган президент бўлса” деган орзу ҳам бор эди.\nҲавел ва Ўзбекистон\n1991 йили Ўзбекистон Коммунистик партияси котиби Ислом Каримов Ўзбекистон президенти бўлиш учун ўз номзодини умумхалқ сайловига қўйди (бундан олдин у парламент тарафидан президент қилиб сайланган эди).\nАйни сайловда Эрк демократик партиясидан Муҳаммад Солиҳ ҳам қатнашди.\nСайлов олдидан Ўзбекистон телевидениеси шарҳловчиси Турсун Қоратоев билан суҳбатлашган Ислом Каримов ëзувчиларнинг президентлик иддаоси хатарли эканини айтди.\n“Мана Ҳавел президент бўлди¸ нима қилади у президент бўлиб, китобини ëзмайдими?” деган эди ТВ орқали Каримов.\nКаримов ўзи истамаган ҳолда Муҳаммад Солиҳни Вацлав Ҳавел билан параллел қилди.\n“Параллел чизиқлар учрашмайди” деган қоида бор чизма геометрияда.\nҲаëт ва сиëсатнинг ассимметрияси эса истиснолардан иборат.\n2001 йил адоғида Вацлав Ҳавел Муҳаммад Солиҳни ўз кўшкида қабул қилди.\nБундан олдин Солиҳ Ўзбекистон талаби билан Прагада ҳибс қилинган эди. Ўзбек тарафи даъволарини асоссиз деб топган маҳкама Солиҳни оқлади.\nБюрократия хатоси учун узр тилаган Вацлав Ҳавел Муҳаммад Солиҳ бир муддат ўтирган Панкрац турмасида ўзи ҳам ўтирганини айтиб, мутоиба қилган эди.\n2011 йил 18 декабр куни Ҳавел оламдан ўтгани ҳақида хабар тарқатган Евронюс канали Вацлав Ҳавелнинг сўнгги нутқларидан иқтибос келтирди:\n“Ҳали ер куррасида мустабид тизимлар бор экан¸ биз бу мустабидлардан зулм кўрган диссидентлар ҳимоясига оëққа қалқишга доимо куч топа олишимиз керак.”\nБу сўзлар сиëсат билан шуғулланган одам ҳам самимий ва виждонли бўла олишини ўз мисолида кўрсатган сиëсатчининг умр фалсафаси эди.


Ливия соҳиллари яқинида грек кемаси қўлга олинди\n01:40 / 08.07.2016\nБортида 9 киши, жумладан 3 нафар россиялик денгизчи бўлган "Паномарис" деб номланган грек кемаси Ливия соҳиллари яқинида қўлга олинди, деб хабар бермоқда Севастополда инсон ҳуқуқлари бўйича вакил Павел Буцайга иқтибос келтирган ҳолда "Звезда" телеканали.\nТелеканал маълумотларига кўра, кема экипажи таркибида шунингдек 5 нафар украиналик ва бир нафар грек паспортига эга денгизчи бор.\nАввалроқ ҳам қароқчилар томонидан россиялик денгизчилар бўлган кемалар қўлга олингани ҳолатлари юз берган. 2016 йил февралда Нигерияда бир гуруҳ жангарилар MT Leon Dias танкерига ҳужум қилиб, икки россияликни гаровга олган. Яна 3 ҳафтадан кейин нигериялик қароқчилар MV Bourbon француз компаниясига тегишли кема экипажининг 2 аъзосини қўлга олган, улардан бири россиялик бўлиб чиққан. Иккала ҳолатда ҳам гаровга олинган денгизчиларни озод қилишга муваффақ бўлинган.


Четлатиш, автогол ва пенальтилар. Ўзбекистон пенальтилар сериясида Ироқни мағлуб этиб, Осиё кубоги U-23 яримфиналга йўлланма олди\nОсиё кубоги U-23 чоракфинали доирасидаги Ўзбекистон олимпия жамоаси ва Ироқ ўртасидаги учрашув якунига етди.\nТошкентдаги «Пахтакор» стадионида 32 700 нафар томошабин қаршисида ўтган шиддатли ва муросасиз баҳс кутилмаган сценарий остида бошланди.\n12-дақиқадаёқ дарвозабон Абдувоҳид Неъматов ўз жарима майдони ичида оддий вазиятда ироқлик футболчини тирсаги билан уриб, йиқитгач вазиятга VAR аралашди.\nОқибатда саудия арабистонилик бош ҳакам дарвозабонни четлатиб, пенальти белгилади. Рамазон Жума 11 метрлик нуқтада адашмади – 0:1.\nТемур Кападзе шогирдлари 10 киши бўлиб қолганига қарамай, 45+5-дақиқага келиб пенальтидан ҳисобни тенглаштиришди. Ҳожимат Эркиновга нисбатан ишлатилган қўполликдан сўнг белгиланган 11 метрлик жарима зарбасини Жасур Жалолиддинов голга айлантирди – 1:1.\nИккинчи бўлимнинг 50-дақиқасида вакилларимиз стадионни ларзага келтиришди. Қарши ҳужумда Норчаев ва Эркинов комбинациясидан кейин рақиб ўйинчиси автогол муаллифи бўлди – 2:1.\nБироқ олимпиячиларимизнинг қувончи узоққа чўзилмади. 68-дақиқада Аммар Ғолиб чап қанотдан ҳужумга ўтиб, Владимир Назаров дарвозасини ишғол этди – 2:2.\nБу эса якунда жамоаларнинг қўшимча бўлимларни ўтказишига олиб келди. Аммо қўшимча икки 15 дақиқалик таймларда ҳам ғолиб аниқланмагач, жамоалар пенальтилар сериясига таклиф этилди.\nЛотореяда эса омад Ўзбекистонга кулиб боқди. Дарвозабон Владимир Назаров ироқлик футболчиларнинг битта зарбасини қайтарган бўлса, икки зарбани йўллашда эса рақиблар хатога йўл қўйишди ва якунда Ўзбекистон яримфиналга йўлланма олди – 3:2\nШу тариқа, Ўзбекистон финал йўлланмаси учун курашда Жанубий Корея ва Япония жуфтлиги ғолибига қарши ўйнайди. Баҳс 15 июнь куни «Бунёдкор» стадионида ўтади.\n11 июнь (шанба)\nОсиё кубоги U-23. Чоракфинал\nЎзбекистон – Ироқ – 2:2 (1:1)\nПенальтилар серияси: 3:2\nТошкент, «Пахтакор» стадиони, 32 700 томошабин.\nГоллар: Жасур Жалолиддинов 45+5 пенальтидан, Ҳуссайн Аммар 50 автогол – Рамазон Жума 19 пенальтидан, Аммар Ғолиб 68.\nЎзбекистон: 1.Абдувоҳид Неъматов (12.Владимир Назаров, 14), 3.Достон Турсунов, 5.Муҳаммадқодир Ҳамролиев, 7.Ҳожимат Эркинов (22.Алишер Одилов, 112), 9.Улуғбек Ҳошимов (20.Русланбек Жиянов, 62), 10.Жасур Жалолиддинов (14. Аббосбек Файзуллаев, 79), 13.Элдор Бегимов (2.Саидазамат Мирсаидов, 62), 17.Диёр Холматов, 18.Алибек Давронов, 19.Ҳусайн Норчаев (11.Отабек Жўрақўзиев, 112), 23.Абдурауф Бўриев.\nИроқ: 22.Ҳассан Ҳуссайн, 3.Аҳмад Ҳассан, 4.Ҳуссайн Аммар, 8.Момал Огали, 9.Рамазон Жума, 13.Али Мажид Ал-Рубайи, 14.Ғози Солиҳ, 15.Муҳаммад Гураибави, 16.Мунтаҳар Абдуламир, 19.Ҳасан Матрук, 20.Александер Араоха (11.Мунтаҳар Муҳаммад, 46).\nЧетлатиш: Абдувоҳид Неъматов, 12.